Napisao 5, 2014-02-09 23:46:03 u Opis - dugi\nČini se da u poslednje vreme niti jedan proizvođač u svetu digitalne fotografije ne uspeva tako uspešno da prati aktuelne trendove i svoju ponudu konstantno popunjava modelima koji idu korak ispred konkurencije, kao što to čini kompanija Nikon. Tako je ovaj japanski gigant nedavno predstavio i kompaktni sistemski fotoaparat Nikon 1 AW1, koji dolazi kao prvi model na svetu sa zamenljivim objektivima koji je otporan na vodu i udarce.\nKompaktan i izdržljiv dizajn\nNovi predstavnik poznate Nikon 1 serije kompaktnih aparata sa izmenjivim objektivima, donosi kombinaciju robusne izrade i svedenog minimalističkog dizajna. Aparat je smešten u kompaktno kućište svedenih linija, koje bez objektiva bez problema može da stane u džep ili torbu. Čvrsta konstrukcija tela aparata je zasnovana na prednjoj ploči koja je izrađena od nerđajućeg čelika, pa iako relativno malih dimenzija i težine, kada ga držite u rukama donosi dosta dobar osećaj.\nGlavna karakteristika ovog modela, bar kada ga poredimo sa aparatima iz iste klase, jeste upravo njegova izdržljivost koja je rezultat pomenute konstrukcije, pa je tako AW1 otporan na udarce i padove (do 2m visine). Pored toga implementirane su gumene zaptivke na kritičnim mestima fotoaparata, kao i prstenasti zaptivač bajoneta, koji sprečavaju da voda dospe u unutrašnjost fotoaparata, te ne samo da nema opasnosti ako se slučajno pokvasi, već ovaj aparat možete i koristiti pod vodom do dubine od 15 m.\nTo naravno podrazumeva da su i ponuđeni objektivi otporni na vodu i udarce, a zanimljivo je da u podvodnom okruženju čak možete koristiti i vodootporni iskačući blic, koji osvetljava detalje subjekta kojima možete da se približite(korali, i sl.), dok na suvom, blic uspešno osvetljava subjekte do 6 m udaljenosti od fotoaparata. Takođe poklopci odeljaka sa dvostrukim zaključavanjem smanjuju mogućnost od slučajnog otvaranja, a rukohvat koji ne klizi omogućava čvrsto držanje.\nSa zadnje strane pored LCD ekrana od 3-inča (7.5 cm), uobičajeno stoje tasteri za podešavanje i upravljanje funkcijama aparata, a dodatni prostor između tastera za kontrolu olakšava rad čak i kada nosite rukavice. Meniji na ekranu su jasni i vidljivi i u otežanim uslovima – recimo kada fotografišete pod jakim sunčevim svetlom ili u mutnom podvodnom okruženju.\nPored visokog stepena otpornosti koja omogućuje upotrebu ovog aparata u najrazličitijim okolnostima, odnosno korišćenje u uslovima u kojima većina drugih modela ne mogu da funkcionišu, Nikon 1 AW1 donosi i odlične tehničke preduslove da dobijeni snimci budu na visokom nivou. Pre svega aparat je opremljen CMOS senzorom CX formata (13.2 x 8.8 mm) ,koji nudi rezoluciju od 14,2 megapiksela, te donosi superiorne snimke čak i u slabijim svetlosnim uslovima. To potvrđuje i ISO opseg koji ide i do 6400, sa kojim se dakle i pri slabijem osvetljenju dobijaju precizni detalji, bez zamućenja i šuma.\nPored toga aparat koristi Expeed 3A procesor za obradu slike - dvojni sistem nove generacije koji obrađuje podatke izuzetno brzo, u različitim okolnostima, čak i kada treba savladati veliki broj procesorski zahtevnih zadataka za fotoaparat, poput kontinualnog fotografisanja velikom brzom i istovremeno fotografisanje i snimanje filmova.\nTakođe, iskorišćen je Nikon 1 napredni hibridni AF (autofokus) sistem koji donosi mogućnost veoma brzog fokusiranja, bez potrebe za velikom pripremom, pa nema bojazani da će neka scene da “pobegne” odnosno ne bude precizno fokusirana.\nPored snimanja fotografija u visokom kvalitetu, Nikon 1 AW1 omogućuje i snimanje video zapisa u punom HD formatu, a istovremeno možete i praviti fotografije – potrebno je samo pritisnuti dugme okidača što neće imati uticaj na snimanje filma. Podržan je i režim naprednog filma sa kojim možete da menjate manuelne postavke ekspozicije da biste podesili brzinu zatvarača i otvor blende, pre ili tokom fotografisanja.\nFunkcionalnost aparata je unapređena i nekim specifičnim opcijama kao što je recimo “kontrola pokretom”, koja omogućuje podešavanja parametara jednostavnim naginjanjam kućišta, što je zgodno kada recimo nosite rukavice, pa teško precizno birati po tasterima. Tu su i varijante poput “Snimanja najboljeg trenutka” sa kojom se uvek dobija najbolji snimak, funkcija “Spori prikaz” sa kojom se snima do 20 kontinualnih slika koje se potom simultano usporeno prikazuju na LCD ekranu, kako bi korisnik mogao da izaberete upravo onaj trenutak koji želi da sačuva, dok opcija “Pametan birač” asistira tako što odabira pet najboljih fotografija od 20 napravljenih kontinuiranim snimanjem.\nKreiranje otpornog kompaktnog aparata sa izmenjivim objektivima čini se da predstavlja potpuno opravdan i logičan potez, koji omogućuje korisnicima punu sobodu u korišćenju u najrazličitijim uslovima. Nikon 1 AW1 uz prateće 1 NIKKOR AW objektive, donosi kombinaciju robusne funkcionalnosti i odličnih performansi, spakovanih u malo kućište minimalističkog dizajna, sa kojim korisnik u svakom ternutku, bez obzira da li se nalazi u urbanoj sredini, na moru, planini i sl. može da dobije fotografije vrhunskog kvaliteta, na veoma brz i jednostavan način.\nBroj piksela 14.2 milion piksela\nTip senzora CMOS senzor (CX format)\nBajonet Nikon 1 vodootporni bajonet\nObjektivi 1 NIKKOR AW izmenjivi objektivi\nEkran 3-inča (7.5 cm) LCD, oko 921.000 tačaka\nISO osetljivost ISO 160-6400\nMedijum SD, SDHC i SDXC memorijske kartice\nDodatno Vodootporan, otporan na udarce, zamrzavanje i prašinu\nBaterija Jedna punjiva Li-jonska baterija EN-EL20\nDimenzije oko 113,3 x 71,5 x 37,5 mm


Povratak emigranata na Kosovo je neminovan\nAerodrom "Adem Jashari" u Prištini, ilustrativna fotografija\nGrađani Kosova koji su ilegalno emigrirali u EU, počinju da se vraćaju nazad, saopštili zu za RSE iz ministarstva unutrašnjih poslova Kosova. U utorak će na međunarodnom aerodromu u Prištini sleteti njih 80, a koji su emigrirali u različitim državama EU. U četvrtak 26. februara, organizovan je povratak i za Kosovare koji se nalaze u Belgiji.\nOvi povratnici međutim neće biti korisnici Programa za reintegraciju, koji pruža smeštaj te i ostale povoljnosti, zato što je ovaj program namenjen onima koji su Kosovo napustili pre 28. jula 2010.\nU svakom slučaju, zvaničnici ministarstva su potvrdili da postoje različite mogućnosti a kada se radi o hitnim slučajevima za sve one koji se vrate. Za njih je predviđen „doček i informisanje, po potrebi lekarska pomoć, prevoz do njihove destinacije ukoliko nemaju tu mogućnost, te i stručno osposobljavanje i posredovanje prilikom zaposlenja“.\nSPECIJAL RSE: Ilegalna emigracija\nRamadan Ilazi, zamenik ministra za evropske integracije, kaže da je pitanje vremena kada će se svi oni koji su napustili Kosovo vratiti nazad.\n“Svi građani koji čekaju na azil biće vraćeni, zato što nema azila za građane Kosova. Pitanje je vremena, a ne da li će biti vraćeni ili ne. Socio-ekonomski uslovi su teški i tačno je da imamo poteškoća u tom pravcu, ali nažalost, azil nije rešenje”, kazao je Ilazi.\nOn ističe da će kosovske institucije ipak pokušati da pomognu proces njihove reintegracije.\n“Znamo da je dosta porodica i prodalo svoja imanja kako bi finansirali taj put”, dodao je.\nDa će svi oni koji su ilegalno migrirali biti vraćeni, najavljivali su i evropski zvaničnici koji su poslednjih dana posetili Kosovo.\nIlegalna migracija prepreka viznoj liberazlizaciji\nMinistarka Austrije Johanna Mikl-Leitner u petak je saopštila da će se na svakih 14 dana organizovati letovi za povratak kosovskih emigranata. Ona je dodala da je tokom poslednjih meseci u Austriji podneto 30,000 zahteva za azil, a u Mađarskoj 20,000.\nU ponedeljak je Kosovo posetio i predsednik Skupštine Švedske Urban Ahlin koji je izjavio da je u njegovoj zemlji uočen porast onih koji traže azil sa Kosova, i da je od početka ove godine zahtev za azil podnelo oko 1,500 građana Kosova.\nAhlin je dodao da ova situacija ne pomaže Kosovu i procesu liberalizacije viza, iako zemlja iz koje dolazi podržava slobodu kretanja.\n„U tom slučaju, postavlja pitanje koliki će biti broj osoba koje će tražiti azil u trenutku liberalizacije viza... Švedska podržava proces vizne liberalizacije, i ne samo za Kosovo, već i za ostale zemlje. Ljudima treba da se da šansa da slobodno putuju”, kazao je on, ali dodajući da ilegalna migracija neće pomoći ovaj proces.\nKosovo je poslednjih meseci napustilo popriličan broj građana koji su preko Srbije ilegalno emigrirali u zemljama EU. Vlasti ne raspolažu tačnim brojem, ali se uglavnom govori o hiljadama onih koji su se uputili za Nemačku i Austriju. Taj broj je posebno porastao u poslednja tri meseca kada su, po rečima stručnjaka, u medijima kružile vesti da zemlje EU pružaju radnu vizu građanima Kosova, te kada su i krijumčari spustili cenu za ilegalan prelazak granice na 200-300 eura.\nMigraciju je takođe podstakao i sporazum o slobodi kretnaja sa Srbijom, dodali su oni.


"U Briselu naglašeno da se dogovori primene"\nKabinet premijera Kosova saopštava da je na sastanku održanom u Briselu istaknuta važnost konstantnog angažovanja u dijalogu između Beograda i Prištine, kojem posreduje EU.\nRamuš Haradinaj i Federika Mogerini (Foto kabinet premijera)\nSavet za stabilizaciju i pridruživanje Savet SP-a između Evropske unije i Kosova održao je danas svoj drugi sastanak.\nKako je saopšteno iz kabineta premijera Kosova na sastanku je istaknuta važnost konstantnog angažovanja u dijalogu između Beograda i Prištine, kojem posreduje EU, kao i sprovođenju svih postignutih sporazuma bez kašnjenja.\n„Pozdravljene su poslednje pripreme obavljene u ovom pravcu i naglašena je potreba da se svi dogovori postignuti tokom dijaloga sprovode bez daljeg kašnjenja“, navodi se u saopštenju.\nDodaje se i da je Kosovo pokazalo odlučnost u sopstvenom angažovanju na brzom ispunjavanju ključnih reformi SPP-a.\n„Savet SP-a je razmotrio poslednja dešavanja u vezi sa ispunjavanjem ovih politika, kao i stanje u vezi sa ekonomskim kriterijumima, finansijske saradnje, ali i sprovođenjem SPP-a“, ističe se u saopštenju.\nNa sastanku je bilo razgovora o prioritetima reformi u okviru SPP-a, u oblastima koje se odnose na vladavinu prava i sudske reforme, poštovanju osnovnih prava, reformu javne uprave, ekonomski razvoj, obrazovanje i zapošljavanje.\nRanije danas mediji su preneli informaciju da je šefica evropske diplomatije Federika Mogerini napustila sastanak Saveta za pridruživanje i stabilizaciju uvređena zbog insistiranja kosovskog premijera Ramuša Haradinaja da se poveća učešće SAD u procesu dijaloga Beograda i Prištine.\nU Briselu je danas otkazana i konferencija za medije kosovskog premijera Ramuša Hradinaja i zvaničnika EU Johanesa Hana i Federike Mogerini.


Federacija BiH: Boračke organizacije i poljoprivrednici najavljuju blokade | BL Portal\n“Mi smo se dogovorili, pored svih onih najava da će biti i blokada stranaka i OHR-a da ćemo sačekati još deset dana”, istakao je Nedžad Bićo, predsjednik Udruženja poljoprivrednika FBiH.\n“Ovo je sada presedan nad svim presedanima, ja još jednom pozivam sve aktere iz političkog života u FBiH da svu energiju usmjere na kantonalne i županijske skupštine kako bi se popunio i poslali poslanici u Dom naroda Parlamenta Federacije kako bi se o tome moglo odlučivati”, istakla je Lidija Bradara, predsjedavajuća DN PS FBiH (HDZ BiH).\n“Finansijski kolaps se neće desiti, ali Federacija će trpiti ovaj problem nekonstituisanje Doma naroda u narednih desetak, petnaest dana”, istakao je Edin Ramić, potpredsjednik SDA.\n“Dovešće neke od osnovnih funkcija u pitanje, kao što su isplate socijalne naknade i druge, pa dugoročno i penzije, one su za ovaj mjesec riješene, ali već za sljedeći mjesec, ovaj potez koji je napravio PIO MIO isparavan, neće moći uraditi”, istakao je Predrag Kojović, predsjednik Naše stranke.\nFinansijska blokada Federacije BiH https://t.co/SxmTmlUw8J\nPolicajci i željezničari “zaratili” zbog migranata


RASPODELA FOTELJA Evo koliko će resora imati nova vlada\nNova Vlada Srbije će, po svemu sudeći, u naredne četiri godine izgledati potpuno isto kao i dosadašnja - broj ministarstava ostaje 16 a ministara 18, saznaje "Blic".\nOstaje isti broj ministara i ministarstava\nZahteva za izmenu Zakona o vladi nema, što znači da se u njenoj strukturi ništa neće ni menjati.\n- Ako se broj ministarstava i ministara u odnosu na aktuelnu vladu ne menja, znači da vlada ostaje ista i da novi zakon nije ni potreban. To se i uklapa u najavljene datume za formiranje vlade sledeće nedelje - priča izvor "Blica" iz Vlade Srbije.\nPrema njegovim rečima, ukoliko bi se menjao broj ministarstava, odnosno ako bi se on povećavao ili smanjivao, donošenje ovakvog zakona je neophodno.\n- On bi prvo morao da bude izglasan na vladi, pa se šalje u Skupštinu. Zatim sledi rasprava u načelu, pa dan pauze, pa rasprava po amandmanima, tako da bi se rokovi produžili i novog kabineta ne bi bilo kako je prethodno planirano, već nekoliko dana kasnije - priča naš izvor.\nMaja Gojković: Nova vlada sledeće nedelje\nSAZNAJEMO Nova Vlada Srbije do 11. avgusta\nVučić je u prethodnom ekspozeu mnogo obećao, evo šta je ISPUNJENO\nMeđutim, to što se broj ministarstava neće menjati, ne znači da neće biti personalnih promena i na njihovom čelu, i unutrašnjoj strukturi (pomoćnici ministra, državni sekretari...).\nKako je "Blic" već pisao, planirano je da sledeće nedelje, odnosno 9. i 10. avgusta bude održana sednica Skupštine Srbije, a nova vlada bude formirana 11. avgusta.\nDa se ništa neće menjati, potvrdila je danas i predsednica parlamenta Maja Gojković, koja je kazala da nema govora o izmeni Zakon o vladi i da tako nešto "premijer nije uputio parlamentu". Ona je kazala i da će Srbija sledeće nedelje dobiti novu vladu, kao i da će sednicu zakazati u roku od 24 sata od kada mandatar Vučić pošalje predlog.\nLSV: Vlada Srbije nastavlja praksu centralizacije države\nKORISNE INFORMACIJE, KOMUNIKACIJA I PROMOCIJA SRBIJE Posle 14 godina Vlada Srbije dobila NOVI SAJT\n"POVERLJIV IZVEŠTAJ O TRGOVINI ORGANIMA" Drecun: Svedočenja osam Albanaca otkrivaju detalje užasa iz "ŽUTE KUĆE"\nPredsednik Odbora Skupštine Srbije za Kosovo i Metohiju Milovan Drecun izjavio je da će Specijalno tužilaštvo za zločine OVK za nekoliko meseci doneti odluku da li podiže ili odustaje od optužnica za "žutu kuću" u vezi sa trgovinom organima Srba otetih na Kosmetu.\nBrnabić na otvaranju klizališta, nasleđe približiti deci\nPredsednica Vlade Srbije Ana Brnabić prisustvovaće danas svečanom otvaranju klizališta na platou ispred Muzeja savremene umetnosti.\nVučić i Mančang: Nastavak saradnje, praznične čestitke i zahvalnost\nPredsednik Srbije Aleksandar Vučić primio je danas ambasadora Narodne Republike Kine Li Mančanga, koji mu je uručio novogodišnje čestitke kineskog predsednika Si Đinpinga i premijera Li Kećanga, uz želje za uspeh, prosperitet i blagostanje Srbije i srpskog naroda.\nTribunal u Hagu ne zna šta će sa dvoje srpskih radikala, na predsedniku suda da odluči šta će\nTročlano sudsko veće Haškog tribunala na čelu sa sudijom Alfonsom Orijeom odlučilo je danas da slučaj protiv dvoje sprskih radikala optužnih za nepoštovanje suda, vrati predsedniku Tribunala koji treba da odluči šta će dalje sa njim biti.\nSelaković: Sledi teška borba oko članstva Kosova u Unesko\nMinistar pravde Nikola Selaković izjavio je danas da treba očekivati tešku borbu oko članstva Kosova u Unesko.


Nikolić sastavlja kabinet | Info | Srbija\n30. jun, 04:06\nNikolić sastavlja kabinet 0 Podeli Podeli na facebook Podeli na twitter Podeli na viber Pošalji na mail\nNikolić sastavlja kabinet\n02.06.2012. / 21:32\nPredsednik Srbije Tomislav Nikolić potvrdio je da je u toku formiranja predsedničkog kabineta, ali da još uvek nisu poznata sva imena, uključujući i to ko će biti šef kabineta.\n"Savetnik za odbranu biće penzionisani policijski general Simić, šef pres službe Stanislava Pak, šef protokola će biti Jasmina Mitrović Marić", otkrio je Nikolić za RTS neka od imena.\nKomentarišući navode pojedinih medija da bi Milan Bačević mogao da bude šef kabineta, Nikolić je rekao da odluku o tome još nije doneo.\n"Postoje ozbiljni poslovi koje bi gospodin Bačević mogao da radi. Šef kabineta je nešto drugo. Mislim da ni sam nisam iskristalisao da li će šef kabineta biti funkcija na način na koji je bila do sada ili ću tu funkciju potpuno da promenim", ističe Nikolić.\nUpitan na koji način, Nikolić je odgovorio da nije od onih kojima saradnici mogu da kažu: "Nemojte vi time da se bavite, to ću ja."\n"Hoću da odgovaram za ono što uradim ili za ono što ide i uz predsednika, dakle mnogo toga ću morati da preuzmem na sebe", kazao je on.\nRTS je naveo da će redovni profesor Pravnog fakulteta Oliver Antić biti Nikolićev savetnik za pravna pitanja dok će generalni sekretar biti Nebojša Rodić koji je 1997. bio zamenik sekretara Skupštine, a ranije i sekretar Republičke izborne komisije.\n"Da ne licitiram imenima, sve su to ljudi koje sam upoznao u svom političkom životu i u koje imam veliko poverenje", kazao je on.\nRTS podseća da je Antić bio i dekan u vreme kada su mnogi profesori, kritični prema tadašnjem sistemu, bili primorani da napuste katedre.\nDugo godina je bio član radikala, a kasnije jedan od osnivača SNS-a, dodaje RTS.\nPredsednikov lični sekretar će biti, kako RTS navodi, Nikolićev šurak Miroslav Latinović.\nNikolićev kabinet će imati oko 70 zaposlenih, od čega deo otpada na tehničko osoblje, koje je nasledio od prethodnika Borisa Tadića.\nPrema njegovim rečima, otišli su samo oni koji su bili vezani za funkciju predsednika Republike, a koje je doveo Tadić.\nStručnjaci su za RTS podsetili da je šef kabineta uvek čovek od najvećeg predsednikovog poverenja, koji dobija sve informacije upućene šefu države - preoblikuje ih, selektuje, procenjuje šta je potrebno naglasiti, a šta zanemariti.


Velika akcija SIPA-e i MUP-a RS: Uhapšeno 19 osoba, pretresi na više od 50 lokacija | Trend Radio Velika Kladuša\nVelika akcija SIPA-e i MUP-a RS: Uhapšeno 19 osoba, pretresi na više od 50 lokacija\nPripadnici Državne agencije za istrage i zaštitu (SIPA) i MUP-a RS-a uhapsili su 19 osoba u policijskoj akciji “Storidž dva” na području Banjaluke, Gradiške, Bijeljine, Doboja i Novog Grada, zbog sumnje da su se bavili prometom droga, oružja i vojne opreme, te krijumčarenjem ljudi.\nPripadnici Državne agencije za istrage i zaštitu (SIPA) i MUP-a RS-a od ranih jutarnjih sati sprovode veliku akciju protiv organizovanog kriminala na području Banjaluke, Gradiške, Bijeljine, Doboja i Novog Grada.\nOperativna akcija „Storidž 2“ se provodi u saradnji sa policijskim službenicima Ministarstva unutrašnjih poslova Republike Srpske. Pretresi se vrše na osnovu naredbi Suda Bosne i Hercegovine a pod nadzorom Tužilaštva Bosne i Hercegovine, navodi se u saopćenju iz SIPA-e.\nAkcija se sprovodi s ciljem hapšenja većeg broja lica zbog postojanja osnova sumnje da su u prethodnom periodu izvršili krivična djela organizovani kriminal u vezi sa neovlaštenim prometom opojnih droga, oružja ivojne opreme, te krijumčarenjem ljudi.\nTužitelj iz Posebnog odjela za organizirani kriminal,privredni kriminal i korupciju, koordinira aktivnosti policijskih službenika SIPA, MUP-a RS i MUP-a KS, navode iz Tužilaštva BiH.\nOrganizirana kriminalna grupa , sumnjiči se da je duži vremenski period vršila međunarodno krijumčarenje opojnih droga i oružja, na način da su pripadnici grupe djelovali u više zemalja i komunicirali zaštićenim aplikacijama, a opojna droga je najčešće krijumčarena iz Albanije i Crne Gore u BiH, a nakon toga krijumčarena dalje prema zemljama EU u Hrvatsku, Sloveniju, Mađarsku i Njemačku.\nAkcija je rezultat dugotrajne istrage Tužilaštva BiH i partnerskih policijskih agencija i institucija za provedbu zakona iz BiH, zemalja regiona i EU, a sa ciljem da se otkriju i prcesuiraju pripadnici organiziranih grupa narko-kriminala koje djeluju na području Banja Luke, Gradiške i drugih gradova u BiH.


Teslin električni kamion odgođen do 2020. godine – Energetika.ba\nŠef kompanije Tesla Elon Musk je saopćio da je dolazak električnog kamiona Tesla Semi odgođen za 2020. godinu. Govoreći na godišnjem sastanku dioni\nŠef kompanije Tesla Elon Musk je saopćio da je dolazak električnog kamiona Tesla Semi odgođen za 2020. godinu.\nGovoreći na godišnjem sastanku dioničara kompanije Tesla, Musk je kazao da će se električni kamion Tesla Semi stići na tržište 2020. godine. Razlog je proizvodnja baterija koju kompanija mora ubrzati pa je Musk zbog toga sugerisao da bi ulaganje u rudnike moglo biti jedno od rješenja.\nUprkos odgađanju kupci i dalje mogu rezervisati Semi kamione. Među postojećim mušterijama su Walmart, UPS i FedEx, a ostaje da se vidi da li će odgađanje negativno utjecati na buduće investicije u električni kamion.\nKompanija Tesla je odgađala i proizvodnju Modela 3 zbog nedostatka radnika i softverskih problema. Model Y stiže na tržište naredne godine, a Musk želi ostvariti proizvodnju 2.000 primjeraka sedmično do septembra 2020. godine.\nKamion će pod punim opterećenjem imati domet od 965 km s jednim punjenjem baterije. Koštat će 180.000 dolara, a postojat će i jeftinija verzija od 150.000 dolara s dometom od 483 km.\nZahvaljujući svojim sistemima kamion može bateriji vratiti 98 posto kinetičke energije.


NOĆAS ZAPOČINJE LETNJE RAČUNANJE VREMENA - Radio Borovo 100,7 FM\nessay questions about relationships writing a compare and contrast essay help me with my spanish homework essay help pros american politics essay short college essays\nPomicanjem kazaljki za jedan sat unapred, sa 2 na 3 sata, noćas će započeti letnje računanje vremena, a to bi prema nedavnoj odluci u Evropskoj uniji moglo biti jedno od zadnjih pomicanja sata.\nPraksa pomicanja sata dvaput godišnje, krajem marta za jedan sat unapred i vraćanje kazaljki u oktobru za sat unatrag uskoro bi trebala otići u istoriju jer je Evropski parlament nedavno podržao predlog direktive kojom se od 2021. na nivou EU-a ukida polugodišnje pomicanje sata i zemljama članicama prepušta odluka o odabiru letnjeg ili zimskog računanja vremena.\nPrema važećem režimu s letnjim računanjem vremena prestaje obaveza paljenja svetala na vozilima tokom dana, osim za vozače mopeda i motocikla koji tokom cele godine moraju voziti s uključenim dnevnim svetlima. Prelaskom na letnje vreme dolazi i do promjena u obračunu električne energije pa se struja utrošena od 8 do 22 sata obračunava prema višoj tarifi, a od 22 do 8 sati prema nižoj tarifi.\nNova direktiva ne znači automatsko ukidanje letnjeg računanja vremena u EU-u ili uvođenje “jedinstvenog vremena” u Evropi, već okončava praksu usklađenog pomicanja sata na nivou EU-a te omogućuje državama članicama da odaberu vlastiti način računanja vremena, odnosno hoće li zadržati zimsko računanje vremena ili preći na letnje računanje vremena.\nPrimena nove direktive započinje s 1. aprilom 2021., pa bi poslednje zajedničko pomicanje sata trebalo u svakoj državi članici započeti poslednje nedelje u martu 2021. u 1.00 ujutru prema koordinisanom svetskom vremenu.


RTCG - Radio Televizija Crne Gore - Nacionalni javni servis :: Politika :: Više novca kako bi se pripremili za EU\nNAREDNI BUDŽET PREDVIĐA 04. 05. 2018. 22:44 >> 22:50 0\nNAREDNI BUDŽET PREDVIĐA\nViše novca kako bi se pripremili za EU\nNacrt novog budžeta Evropske unije (EU) predviđa znatno povećanje sredstava namijenjenih za pretpristupnu pomoć Zapadnom Balkanu. Međutim, ne predviđa odvajanje sredstava za dalje proširenje, iako ovaj vremenski period obuhvata i indikativni datum kada bi trebale Srbija i Crna Gora da uđu u EU.\nVišegodišnji finansijski okvir obuhvata period od 2021. do 2027. i predviđa 1.087 milijardi eura, što predstavlja povećanje od 1,1 odsto za bruto nacionalni dohodak, ali isključuje Veliku Britaniju, čiji odlazak iz evropske porodice je predviđen za narednu godinu.\nEvropski komesar za budžet Ginter Etinger je prilikom predstavljanja naglasio da “niti jedan euro nije odvojen za potencijalne članice”.\nMeđutim, šef delegacije EU u Srbiji Sem Fabrici ocijenio je danas da će naredni dugoročni budžet koji je predložila Evropska komisija biti dobar za Zapadni Balkan jer je planirano više novca za pomoć.\nEvropska komisija u predlogu budžeta od 2021. do 2027. godine predvidjela 14,5 milijardi eura za pretpristupnu pomoć, što je povećanje od 20 procenata u odnosu na aktuelni budžet.\n"To znači da će biti više novca za cijeli region Zapadnog Balkana, kako bi se pripremili za pristupanje Evropskoj uniji", naveo je Fabrici u pisanoj izjavi, prenosi N1.\nUčlanjenje Hrvatske primjer fleksibilnosti budžeta\nDruga dobra vijest, kako je naveo, je to što će budžet biti fleksibilan da se prilagodi novom članstvu kada kandidati budu spremni za prijem.\n"To smo istakli u Strategiji za Zapadni Balkan, koja je usvojena u februaru, a jednom smo se već i suočili sa tim kada je Hrvatska 2013. godine postala članica Evropske unije, a budžetski period je trajao do 2014", precizirao je Fabrici.\nFabrici je rekao da predlog budžeta "jasno potvrđuje obaveze Evropske komisije prema Zapadnom Balkanu".\nPrema njegovim riječima, ovakav predlog budžeta jasno potvrđuje posvećenost Evropske komisije Zapadnom Balkanu.\nU predlogu novog višegodišnjeg budžeta EU za Instrument pretpristupne pomoći (IPA) iz kojeg se izdavajaju sredstva za reforme u zemaljama kandidatima za EU, predviđena je suma 1,2 puta veća nego u tekućem budžetu, odnosno po oko dvije milijarde eura godišnje usklađeno sa inflacijom.\nZa period 2021-2027. za IPA je predviđeno 12,865 milijardi eura prema cijenama u 2018. odnosno 14,5 milijardi eura usklađeno sa inflacijom, navodi se u juče objavljenom predlogu budžeta EU.\n"IPA će podržavati zemlje kandidate i potencijalne kandidate na njihovom putu ispunjavanja kriterijuma za članstvo. Takođe će doprinijeti postizanju širih evropskih ciljeva osiguranja stabilnosti, bezbjednosti i prosperiteta u neposrednom susjedstvu Unije", navodi se u dokumentu EU.\nEvropska porodica nepotpuna bez Zapadnog Balkana\nEU mora imati jasnu strategiju za Zapadni Balkan\nMoguć rat na Balkanu zbog nedostatka EU perspektive\n05. 10. 2018. 7\nNataviće da prate posvećenost slobodi izražavanja


Čuvena palata je od novembra prošle godine prešla u vlasništvo kompanije "Marera Propertis" koja je na održanoj javnoj licitaciji postala vlasnik nekada najviše zgrade na Balkanu.\nU kompletno uređenje unutrašnjeg prostora od petog do 23. sprata zgrade, kao i renoviranje fasade, zamenu stakala i postavljanje spoljašnjeg osvetljenja, "Marera" je investirala više od osam miliona evra.\n- Objekte renoviramo prateći poslednje svetske trendove u građevini, tehnologiji i arhitekturi - izjavila je Milana Srećkov, direktorka kompanije. - Na Palati Beograd ćemo tako, na primer, izgraditi zelene parkovske površine na prostranim terasama zgrade na petom i šestom spratu, to je inovacija koja do sada nije primenjena na našem tržištu.\nDodala je i da je do sada izdato gotovo 70 odsto poslovnog prostora A klase u Beograđanki, i da sudeći po interesovanju, očekuju da će do njenog otvaranja biti izdat sav prostor koji je na raspolaganju. Inače, kompanije "Marera Properties" osnovana je 2009. godine i bavi se akvizicijom, razvojem, iznajmljivanjem i upravljanjem nekretninama komercijalne namene.\nParalelno sa radovima na rekonstrukciji Palate Beograd, započeto je i renoviranje zgrade BIGZ koji je u vlasništvu Marere od februara ove godine. Zgrada BIGZ će po planu biti gotova do kraja 2022. godine.\nrekonstrukcija Beograđanka Palata Beograđanka Zgrada Beograđanka Beograd vesti\nDECA sa Banije proteklog vikenda posetili su Zemun, zajedno sa zamenicom gradonačelnika Gline Brankom Bakšić Mitić i narodnom poslanicom Sanjom Lakić


Pranje novca — Cenzolovka\nProšlo je godinu dana od kada je javnost saznala da je Uprava za sprečavanje pranja novca napravila spisak na kom su se našli novinari, mediji, nevladine organizacije, a za koje je Uprava tražila detaljan uvid u sve njihove bankarske transakcije, kako bi utvrdila da li imaju veze sa pranjem novca i finansiranjem terorizma. Do danas - nema izveštaja o tome da li je ta istraga završena.\nGosti N1: Vlast Zakon o sprečavanju pranja novca koristi za zastrašivanje NVO\nSonja Stojanović Gajić iz Beogradskog centra za bezbednosnu politiku i pravnik Milan Antonijević navode da je Zakon o sprečavanju pranja novca zloupotrebljen protiv organizacija civilnog društva koje zapravo deluju u interesu građana i u skladu sa zakonom, na šta su ukazali i Međunarodno telo za sprečavanje pranja novca, UN i EU, koji su saopštili da se Srbija našla među zemljama, poput Ugande, Nigerije, Indije, Mađarske i Turske, koje su zloupotrebile mehanizam Međunarodnog tela.\nNVO i mediji: Zahtev da se Uprava za sprečavanje pranja novca izjasni o nalazima FATF povodom zahteva za preispitivanja računa\nGrupa nevladinih organizacija i medija zatražila je danas od Uprave za sprečavanje pranja novca i finansiranje terorizma da se "u što kraćem roku" izjasni o oceni Međunarodnog tela za sprečavanje pranja novca (FATF) da je prekršila ovlašćenja pri proveri poslovanja 57 organizacija i pojedinaca iz medija i civilnog sektora Srbije.\nUprava za sprečavanje pranja novca i finansiranje terorizma konstruisala materijal za tabloide\nNišta više nije toliko ludo, da već sutra ne može biti luđe. I to je jedini “zakon” koji ovde važi. Zato ne mogu reći da sam se mnogo iznenadila kad sam krajem jula ove godine dobila “dojavu“ da će već koliko sutra banci biti poslat zahtev da Upravi za sprečavanje pranja novca i finansiranje terorizma dostavi sve transakcije sa mog privatnog računa i sa računa firme koju vodim.\nFanula Niaolin, specijalna izvestiteljka Ujedinjenih nacija za zaštitu i unapređenje ljudskih prava u borbi protiv terorizma, obratila se Vladi Srbije povodom toga što je u julu 2020. Uprava za sprečavanje pranja novca i finansiranje terorizma od banaka u Srbiji zatražila uvid u finansijske transakcije najmanje trideset sedam organizacija i udruženja, kao i dvadeset pojedinaca.\nSpecijalni izvestioci Ujedinjenih nacija su izrazili su zabrinutost jer je Vlada Srbije zloupotrebila mehanizam za borbu protiv pranja novca i finansiranja teorizma sa ciljem da zaplaši predstavnike civilnog društva i branioce ljudskih prava, da ograniči njihov rad i da uguši kritiku vlasti.\nŠabić: Vlast mora da objasni zašto je naredila proveru računa NVO i medija\nAdvokat Rodoljub Šabić ocenio je da "u senci bizarnih događaja na međunarodnoj sceni ne bi smelo ostati ćutanje vlasti na pitanje zbog čega je, na osnovu kojih to navodnih indicija da je reč o pranju novca ili finansiranju terorizma, naređena provera svih računa velikog broja organizacija i pojedinaca, uglavnom kritičara vlasti".\nJoš bez odgovora o kontroli računa NVO i medija, ombudsman kaže – spisak duži\nNi mesec dana nakon što je Uprava za sprečavanje pranja novca pokrenula istragu o 37 nevladinih organizacija i medija, i 20 pojedinaca, nije poznato na osnovu čega je zatražena provera njihovih bankovnih računa, pa samim tim ni da li je istraga otvorena u skladu sa zakonom. Nije poznato ni da li je u njihovim transakcijama pronađeno nešto što ukazuje na finansiranje terorizma. Iz kancelarije ombudsmana, za N1 kažu da je spisak onih koji su predmet istrage mnogo duži.\nPiše Jovana Đurović\nNi mesec dana pošto je objavljeno da Uprava za sprečavanje pranja novca pokreće istragu o 37 nevladinih organizacija i medija i 20 pojedinaca, nije poznato na osnovu čega je zatražena provera njihovih bankovnih računa, da li je Uprava pronašla nešto što u njihovim transakcijama ukazuje na pranje novca ili finansiranje terorizma, niti da li su takva sumnjiva otkrića prosleđena nadležnim organima na dalje postupanje.\nMinistar finansija o spisku Uprave za sprečavanje pranja novca. (TV Pink, 29.7.2020. godine)\nDržava koristi aparat sile za pritisak i obračun sa novinarima, kaže urednik portala KRIK Stevan Dojčinović, a programski direktor Beogradskog centra za bezbednosnu politiku Predrag Petrović smatra da akcija Uprave za sprečavanje pranja novca protiv NVO i medija pokazuje da je država oteta i zarobljena i da je na njenoj meti svako ko je kritikuje.\n01. avg 2020.\nLazić o prikupljanju podataka o NVO i novinarima: Javnost mora da zna zašto (VIDEO)\nPotrebno je da Uprava za sprečavanje pranja novca saopšti koje su osnove sumnje zbog kojih traži prikupljanje podataka o NVO i novinarima, da bi javnosti bilo poznato zašto se to preduzima sad i prema tolikom broju organizacija i pojedinaca, rekao je Radovan Lazić, predsednik Upravnog odbora Udruženja javnih tužilaca i zamenika javnih tužilaca Srbije.


Stonoteniserke odbranile zlato - SportJunior\nStonoteniserke odbranile zlato\n22. maja 2017. Anđela Stošić\tstoni tenis\nNa Svetskom stonoteniserskom prvenstvu, za takmičare sa invaliditetom, koje se održalo u Slovačkoj, ženska reprezentacija Srbije je odbranila titulu u ekipnoj konkurenciji. One su bile najbolje u klasi T4-5, dok je muška reprezentacija osvojila bronzanu medalju u klasi T5.\nŠampionski sastav su činile Borislava Perić-Ranković, Nada Matić i Kristina Arančić. One su do zlata došle pobedama protiv selekcija Nemačke, Velike Britanije, Kineskog Tajpeha i Slovačke, sa samo jednom izgubljenom singl partijom. Sastav muške reprezentacije su činili Mitar Palikuća, Budimir Malešić i Darko Babić, kojima je nakon poraza od Turske u polufinalu pripala bronzana medalja.\n← Kadetkinje Jedinstva šampionke Srbije\nVII Memorijalni turnir Milenko Petrović Metilj osvojili vaterpolisti Beograda →


Detektiv Erik Tajl primetio je nešto na stepeništu u kući.\nŠestogodišnja devojčica koja je nestala od 2019. godine pronađena je živa ispod podrumskog stepeništa u kući svog dede u severnom delu Njujorka, saopštile su američke vlasti.\nfoto: Saugerties Police\nPejsli Šultis, koja je imala četiri godine u vreme nestanka, istražitelji su pronašli u ponedeljak uveče u „malom, hladnom i mokrom“ prostoru sa njenim navodnim otmičarem – njenom majkom, Kimberli Kuper (33), piše “The Daili Freeman”.\nPolicija je dobila nalog za pretres kuće nakon što im je dojavljeno da je devojčica skrivena u kući u Sogertisu. U kuću su ušli u 20 časova. Vlasnik kuće, deda nesrećne devojčice, navodno je rekao policiji da Pejsli nije video od 2019. i da nije imao pojma da je drže ispod stepeništa.\nDžanan Musa: “Moj otac je bio vođa u ratu, ja mogu u košarci”\nBosanskohercegovački napadač po jednom parametru najbolji u Seriji A


VTKBIH: U IKT SEKTORU POSTOJI PROSTOR ZA PRIVLAČENJE INVESTICIJA IZ SAD | Hayat.ba\nI u narednom periodu se očekuje nastavak pogodnosti za bh. ekonomiju kroz GSP sistem, kao i podrška kroz razvojne programe SAD, posebno, imajući u vidu utjecaj Covid-19 pandemije na bh. ekonomiju – kazali su za Fenu u VTKBiH.\nImajući u vidu trenutne aktivnosti na stvaranju zajedničkog tržišta u regionu u okviru Berlinskog procesa, stvorit će se veće i snažnije regionalno tržište, te druge neophodne pretpostavke za veći priliv stranih ulaganja iz cijelog svijeta, pa tako i iz SAD-a – istakli su iz VTK BiH.\nVjerujemo da u oblasti informacijskih i komunikacijskih tehnologija postoji prostor za privlačenje investitora iz SAD-a. I danas veliki broj bh. kompanija iz IKT sektora aktivno surađuje s kompanijama iz SAD. Također, postoje šanse za privlačenje ulagača iz SAD u oblasti usluga, posebno u segmentu „outsourcing“, te mogućnosti za zajedničko ulaganje u namjenskoj industriji – navode iz VTKBiH.\nOd iznimne je važnosti da u Bosni i Hercegovini djeluje AmCham, koja pored ostalog pruža podršku američkim kompanijama koje posluju ili žele poslovati u našoj zemlji. VTK BiH usko surađuje s AmCham jer nam je cilj isti, a to je unapređenje poslovnog ambijenta i povezivanje dva tržišta – kazali su za Fenu iz VTKBiH.


Modernizacija Autokomande uz podršku NIS-a | NIS\nNIS > Presscentar > Vesti > Modernizacija Autokomande uz podršku NIS-a\nModernizovana NIS Petrol benzinska stanica svečano je otvorena danas na Trgu oslobođenja u Beogradu.\nSvečanom otvaranju su prisustvovali generalni direktor NIS-a, Kiril Kravčenko, gradonačelnik Beograda, Siniša Mali i ambasador Ruske Federacije u Srbiji, Aleksandar Čepurin.\nSvečanom otvaranju su prisustvovali generalni direktor NIS-a, Kiril Kravčenko, gradonačelnik Beograda, Siniša Mali i ambasador Ruske Federacije u Srbiji, Aleksandar Čepurin. Prvo gorivo na novootvorenoj benzinskoj stanici natočeno je u rezervoar specijalnog transfuziološkog autobusa Instituta za transfuziju krvi Srbije.\nNova stanica za snabdevanje gorivom na Autokomandi je rekonstruisani maloprodajni objekat na mestu stare NIS Petrol benzinske stanice.\nKiril Kravčenko, generalni direktor NIS-a istakao je da je kompanija napravila izuzetan u modernizaciji maloprodajne mreže.\n“Samo u toku ove godine planiramo da uložimo više od milijardu dinara u rekonstrukciju naših benzinskih stanica u Beogradu. Istovremeno, bez obzira na krizu u sektoru nafte i gasa, nastavljamo da ulažemo u društveno-odgovorno poslovanje, i za mene lično je od posebnog značaja što danas otvaramo ne samo novu modernizovanu benzinsku stanicu, nego i obližnji park. Zahvaljujem se i gradonačelniku na izuzetnoj pomoći u razvoju našeg biznisa i nadam se da ćemo zajedno ostvariti još bolje rezultate i u budućnosti – izjavio je generalni direktor NIS-a.\nGradonačelnik Beograda, Siniša Mali, čestitao je zaposlenima i rukovodstvu NIS-a na ostvarenim rezultatima.\n“NIS ne samo da je ispunio obećanje koje je dao gradu Beogradu u septembru prošle godine da će otvoriti 6 novih maloprodajnih objekata u prestonici, nego je učinio mnogo više – u Beogradu će tokom ove godine biti otvoreno 10 novih benzinskih stanica, uključujući i ovu na Autokomandi. Nova rekonstruisana benzinska stanica zajedno sa ovim parkom daje potpuno novu sliku ovog dela grada, a mi se nadamo da je ovo samo prvi korak u unapređenju naše saradnje. Takođe se zahvaljujemo NIS-u na razumevanju i donaciji koju su obezbedili za rekonstrukciju obližnjeg parka i nadamo se da ćemo i dalje zajedno raditi na rešavanju svih problema”, istakao je gradonačelnik Beograda.\n“Kao stanovnik ovog dela grada, želeo bih da izrazim zahvalnost žiteljima grada Beograda, gradonačelniku Beograda, kao i kompaniji NIS na njihovom doprinosu u ulepšavanju Autokomande, i da im poželim sreće i uspeha u daljem zajedničkom radu – izjavio je Aleksandar Čepurin, ambasador Ruske Federacije u Srbiji.\nPavel Kandalincev, zamenik direktora Bloka Promet u NIS-u sipao je gorivo u rezervoar specijalnog transfuziološkog autobusa Instituta za transfuziju krvi Srbije\nNova stanica za snabdevanje gorivom na Autokomandi je rekonstruisani maloprodajni objekat na mestu stare NIS Petrol benzinske stanice. U ponudi ovog objekta je široka paleta derivata evro 5 kvaliteta proizvedenog u Rafineriji nafte Pančevo, kao i visokokvalitetna ulja i maziva. Osim vrhunskog goriva, potrošačima je na raspolaganju i bogat spektar dopunskih proizvoda.\nNovi park na Autokomandi\nKompanija NIS i grad Beograd imaju dugogodišnju saradnju, a uređenje parka na Autokomandi samo je jedan od realizovanih zajedničkih projekata. Rekonstrukcija parka ima za cilj unapređenje kvaliteta života lokalne zajednice u kojoj NIS posluje, što je sastavni deo korporativne strategije koja se realizuje pod sloganom «Budućnost na delu».


Faust danas na Autorskom festivalu - Bizlife.rs\nFaust danas na Autorskom festivalu\n14:03 Beograd, 01/12/2011\nNa 17. Festivalu autorskog filma danas će u velikoj sali Doma omladine biti prikazan ruski film „Faust“ reditelja Aleksandra Sokurova, ovogodišnjeg dobitnika nagrade „Zlatni lav“ u Veneciji.\nNa festivalu u Beogradu ovaj film učestvuje van konkurencije, a imaće projekcije i sutra i 5. decembra u Domu omladine, kao i još tri reprize u Dvorani kulturnog centra i bioskopu Kolosej.\n„Faust“ je priča o uspešnom naučniku koga počinju da guše verska ograničenja i koji je spreman da proda dušu đavolu zarad prave prosvećenosti. Prema oceni kritike, ovo nije još jedna adaptacija Geteovog dela već čitanje onoga što u priči ostaje između redova.\nVan konkurencije večeras se u Domu omladine prikazuje i makedonsko-srpski film „Pank nije mrtav“, koji je nagrađen proteklog leta na festivalu u Karlovim Varima. Scenarista i reditelj tog filma o ljudima sa društvene margine u doba tranzicije Vladimir Blaževski je član žirija na Autorskom festivalu.\nU glavnom programu danas učestvuju srpski film Box Andrijane Stojković, izraelski „Zamena“ Erana Kolirina i argentinsko-španska koprodukcija „Akacije“ Pabla Ðorđelija (Giorgeli).\nPrateći program „Angažovani obračun“ počinje večeras u sali „Amerikana“ dugometražnim dokumentarcem „Češki mir“ autora Vita Klusaka i Filipa Remunde, u prisustvu Remunde.\nU formi igranog filma oni su snimili autentični dokumentarac o političkoj krizi u Češkoj od pre dve-tri godine, kada je vlada pristala da se u jednom selu gradi američka vojna baza, a pravi pokret otpora pokrenuo predsednik mesne zajednice.\nU okviru festivala večeras počinje i program nezavisnih američkih filmova, projekcijom „Marti Marsi Mej Merlin“ u bioskopu Kolosej. Autor te triler drame Šon Darkin (Sean Durkin) dobio je nagradu za režiju na čuvenom Sandens festivalu.


Plan Elektroprivrede BiH: Rast, nova radna mjesta i konkurentnost cijena\nHome Plus Ekonomija Plan Elektroprivrede BiH: Rast, nova radna mjesta i konkurentnost cijena\nDelegacija Vlade Federacije BiH koju je predvodio Fadil Novalić, Premijer FBiH posjetila je 24. decembra 2015. godine Javno preduzeće Elektroprivreda BiH.\nDelegacija koju su pored Premijera BiH , činili Nermin Džindić, ministar energije, rudarstva i industrije, Hazima Hadžović pomoćnik ministra poljoprivrede, vodoprivrede i šumarstva, tokom radnog sastanka sa Upravom JP Elektroprivreda BiH upoznata je sa aktuelnim procesima u kompaniji i aktivnostima planiranim u narednom periodu.\nBajazit Jašarević, v.d. generalni direktor EP BiH je upoznao Premijera sa konkretnim koracima koji su poduzeti na poboljšanju poslovanja EP BiH i rudnika u Koncernu EP BiH istakavši da je na osnovu Smjernica Vlade F BiH napravljen Plan poslovanja EP BiH za trogodišnji period kao i Plan mjera za oporavak rudnika uglja, koji bi u narednih 18 mjeseci trebao stabilizovati poslovanje u rudnicima.\nPremijer je upoznat sa ključnim procesima u EP BiH – reorganizacija i investiranje u rudnike kako bi se stabilizovala proizvodnja uglja i rudnici učinili samoodrživim, izgradnja zamjenskih termo kapaciteta i proizvodnih objekata iz obnovljivih izvora uključujući kogeneraciju i redukciju emisija i prestruktuiranje EP BiH u skladu sa zahtjevima Evropske unije.\nJedna od tema razgovora sa delegacijom Vlade F BiH bio je i prijedlog za dopunu Pravilnika o načinu određivanja ekološki prihvatljivog protoka iz 2003. godine a koji se u nekim segmentima negativno odražava na rad postojećih i čini upitnim ekonomsku opravdanost izgradnje novih objekata.\nPremijer F BiH je ponovo istakao zvaničnu strategiju Vlade F BiH, koja podrazumijeva neovisnost elektroenergetskog sektora i ispunjavanje obaveza prema Energetskoj zajednici. Također je ukazao na važnost stabilizacije poslovanja u rudnicima, što se direktno odražava na ekonomsku situaciju u FBiH, kao i nužnost restruktuiranja rudnika i EP BiH kako bi bili konkurentni na tržistu.\nDelegacija Vlade F BiH i Uprava Elektroprivrede BiH saglasni su da treba poduzeti neophodne korake da se nastave započete aktivnosti na realizaciji investicionih projekta .\nU osvrtu na pravce djelovanja EP BiH, u kontekstu politike, strategija i ciljeva EU, istaknuto je da razvoj Elektroprivrede BiH ide u pravcu koji će omogućiti neovisnost uz korištenje domaćih resursa za proizvodnju električne energije, okolinsku prihvatljivost, zaštitu potrošača te stvoriti pretpostavke za privredni rast u smislu konkurentnosti cijena energije i otvaranja radnih mjesta.\nPrevious articleVremenska prognoza za naredne dane: Do Nove godine osjetan pad temperature\nNext articleJavni servisi u BiH pred gašenjem


Реструктура – сигуран излаз » Zašto smo u svoje aktivnosti uvrstili i korekciju političkog sistema?\nZašto smo u svoje aktivnosti uvrstili i korekciju političkog sistema?\nModernizovana, obnovljena Srbija može ući u šta god hoće,\npa i u Evropu, a ovakva kakva je, nije nikud pristala.\nMilovan Danojlić, pisac i akademik u intervjuu „Večernjim novostima“ 14. februara 2015.\nOd raspada druge Jugoslavije krajem prošlog veka, u kojoj je, odrekavši se još 1918. godine svog istorijski stečenog suvereniteta, bila samo jedna federalna jedinica, i nastanka višepartijskog sistema, pa do 2014. godine, Srbija, kako u politici tako i u ekonomiji i kulturi, ne postiže dobre rezultate.\nPostala je država u kojoj institucije funkcionišu u direktnoj zavisnosti od političke volje vladajućih partija i njihovih vođa. Tako je bilo u doba Miloševića, nastavilo se u doba Tadića, a tako je i u vreme nastanka ove publikacije.\nNi za jednu državu i njen narod nije dobro kada njeno funkcionisanje zavisi isključivo od vladara (pa čak i da je on zaista sposoban), a ne od formiranih institucija, koje realno omogućavaju opstanak i prosperitet.\nUkratko, Srbija je posle lošeg, komunističkog, sistema, ušla u takođe loš sistem vladavine partija, iako ovaj drugi poseduje elemente demokratije, koja u razvijenim zemljama daje solidne rezultate.\nMeđutim, taj klasični sistem parlamentarne demokratije, u kojem se partije nadmeću za vlast, se u Srbiji već četvrt veka manifestuje na vrlo rđav i nefunkcionalan način.\nJedan od razloga za to je i, realno gledano, prilično nizak stepen obrazovanja većine njenog stanovništva, pa se princip vladavine većine, u takvim uslovima, logično manifestuje kao sistem vladavine prosečnih, čak ispodprosečnih kadrova, ljudi bez ikakvog ozbiljnog obrazovanja, bez stručnog integriteta, sa sumnjivim diplomama itd.\nPrimitivizam, burazerstvo, nepotizam i slično su već dve i po decenije suština poznate političke scene. Sve to je, logično, dovelo do nefunkcionisanja institucija, do nepostojanja jasne državne i nacionalne politike, do rđave privatizacije i partijske vladavine ekonomijom, koja je u sve gorem stanju.\nČak i uz pretpostavku da podaci izneseni ovde nisu baš precizni, vidljivo je da oko 2 miliona njih ili nemaju ni puno osnovno ili samo osnovno obrazovanje, dok je tri miliona njih sa srednjim obrazovanjem, a to je već 5 miliona njih u zemlji sa 6 miliona stanovnika. Preostali milion čine oni sa višim i visokim obrazovanjem, a to je sloj koji najmanje učestvuje u političkom životu Srbije.\nU takvoj situaciji bi se ili moralo čekati još 20 do 30 godina da se nivo obrazovanja popne na viši nivo ili okrenuti stvari i uključiti ovaj milion u politički život. To jeste vladavina manjine, ali do koje bi se došlo uz pristanak većine, koja je ipak svesna da samo posednici znanja mogu da joj obezbede siguran opstanak i pristojan život.\nTo što su ovde već decenijama problematični na vlasti logična je posledica problematičnog sistema u kojem svako punoletno lice ne samo da može da bira, nego i da bude birano u organe vlasti, bez obzira na stepen njegovog (ne)znanja i (ne)sposobnosti.\nTu osnovnu slabost sistema, koju nameravamo da korigujemo, maksimalno su iskoristili ambiciozni ljudi bez ličnog i stručnog integriteta.\nSad je uzalud kritikovati ovu ili onu problematičnu osobu na vlasti i nadati se da će unutar ovakvog sistema vlast pripadati ikome osim problematičnima.\nBez korekcije sadašnjeg i nastanka sistema u kojem će na vlast moći samo oni koji poseduju znanje i sposobnost i ostvaruju dobre rezultate, nema šanse da nam bude bolje.\nIme sistema koji će doneti promene na bolje je demokratska meritokratija i nastaće putem referenduma.\nNaša namera nije da ugrožavamo ili rušimo ustavni poredak. Mi samo obrazloženo nudimo sistem koji jedini može da donese siguran opstanak i pristojan život svima, a čija je suština demokratska, kao što je demokratski i metod njegove realizacije .\nPokaz da je mnogim institucijama, pa i Vladi, bilo ponuđeno rešenje za probleme javne privrede, a da to rešenje nije prihvaćeno od strane nosilaca vlasti .\nNeposredan povod za osnivanje „Asocijacije za obnovu i razvoj – Restruktura“ (skraćen naziv: Asocijacija „Restruktura“ ili samo Asocijacija), koja će se pored poboljšanja ekonomskog, baviti i poboljšanjem političkog upravljanja, je neadekvatna reakcija političkih upravljača na plan rešavanja problema javnih preduzeća putem uvođenja preduzetničke uprave, zasnovane na znanju i sposobnosti.\nTaj plan su ljudi, koji su bili u Konzorcijumu za uvođenje preduzetničke uprave u javna preduzeća , a koji su sada među osnivačima Asocijacije „Restruktura“, 2014. godine dali na uvid i Uniji poslodavaca i Agenciji za privatizaciju i predstavnicima Svetske banke u Srbiji i jednom broju medija i svi su na njega reagovali manje-više pozitivno, ali ta, pa ni bilo koja druga reakcija nije usledila i od strane političkih upravljača, od nadležnih ministarstava i Vlade, iako bi ostvarenje tog plana bilo od koristi i javnim preduzećima i zaposlenima u njima i društvu u celini.\nTo nam je bio konačni signal da se moramo ozbiljno pozabaviti ne samo iznalaženjem i primenom rešenja za funkcionalno ekonomsko, nego i za funkcionalno političko upravljanje i sa njim izaći pred domaću i stranu javnost.\nIz godine u godinu postaje sve očiglednije da su u Srbiji, tokom svih prethodnih, kao i u aktuelnom režimu, uništavane i uništene i institucije i domaća privreda.\nMi smo svesni da počinjemo od nule, ali uvođenjem sistema demokratske meritokratije počinjemo na način koji je jedini realni garant obnove i razvoja kako institucija, tako i zapuštene domaće privrede.\nSamo se po sebi razume, da su uspostavljanje funkcionalnog sistema demokratske meritokratije, kao i obnova i razvoj domaće privrede nemogući bez saglasnosti velike većine, odnosno podrške gotovo svih slojeva.\nNe postoji način, a da i postoji, mi mu ne bismo pribegavali, da se funkcionalni sistem nametne mimo volje, odnosno potrebe naroda.\nNašu ponudu i rešenja, koje smo izneli u ovoj knjizi, narod može da prihvati ili da ne prihvati. U oba slučaja i Srbiji i njenim državljanima biće onako kako većina odluči.\nNema sumnje da će i ova, 2015. i naredna 2016. i 2017. biti teške, pre svega po pitanju „ličnog standarda“, jer nam je domaća ekonomija zapuštena i gotovo uništena, a ozbiljnih stranih investicija nema.\nVladajući političari će nastaviti da lažu, najavljuju i daju neispunjiva obećanja. Oni drugi će ih kritikovati, mada ni sami nemaju rešenje.\nAko narod može da izdrži sve to što ga čeka u narednim godinama – mi se nećemo mešati.\nAli, ako ipak ne bude mogao, naša ponuda glasi: obnova i razvoj zapuštene domaće privrede uz neophodnu korekciju sistema, odnosno stvaranje, putem referenduma, sistema demokratske meritokratije, u kojem više neće biti moguće da se na vlast stiže i na njoj opstaje ikako drugačije, osim na osnovu posedovanja znanja i sposobnosti i ostvarivanja dobrih rezultata.\nInače, naš plan, koji se tiče obnove i razvoja zapuštene domaće privrede, uz neophodnu korekciju političkog sistema, pravi se za narednih 100 godina, pa i duže, i kad se jednom postave čvrste osnove, moći će da traje dok traje Srbija.\nPremijerov nedogođeni govor... Evo šta bi aktuelni premijer Vučić, da govori istinu, što mu nije običaj, trebalo da poruči biračima: "Poštovani birači, znam da ne volite da č...\nDa li bismo smetali velikim silama, ako učinimo ov... Da li bismo smetali velikim silama, ako učinimo ove četiri stvari? Prvo: ako podignemo i razvijemo domaću ekonomiju, pre svega u pravcu poljoprivrede,...\nKolaps igara bez hleba Još su stari Rimljani znali da je suština vladanja narodom sadržana u izreci "Panem et circenses!" ("Hleba i igara!"). O toj izreci se može misliti i o...\nSličnosti i razlike između Vučićeve i Hitlerove diktature https://t.co/Noxr95bWzU, 24 minuta ago


Advokat Borivoje Borović izjavio je danas da nije nemoguće da Bezbednosno-informativna agencija (BIA) i Srpska napredna stranka (SNS) dele zaradu od prodaje droge.\nBorivoje Borović / BETA PHOTO/SAŠA ĐORĐEVIĆ/DS\nBorović je, komentarišući za Betu izjavu bivšeg inspektora Uprave kriminalističke policije Milana Dumanovića da BIA i SNS zajedno diluju drogu, podsetio da je posle 5. oktobra u sefovima Komercijalne banke zaplenjeno oko 700 kilograma heroina koji je pripadao tadašnjem Resoru državne bezbednosti.\n“Milorad Ulemek Legija je tada izjavio da je ta droga korišćena za finansiranje raznih državnih poslova. Ako je ta praksa postojala 90-tih godina, zašto ne bi mogla biti i sada nastavljena”, rekao je Borović.\nTvrdnje Dumanovića, dodao je advokat, trebalo bi ispitati, jer ako ih je kao bivši pripadnik policije već javno saopštio ne bi smele da budu ignorisane.\nNa pitanje Bete da li je obaveza tužilaštva da proveri sve navode koje je bivši inspektor Dumanović izneo u “Utisku nedelje”, Borović je kazao da Republička javna tužiteljka Zagorka Dolovac nikada u svojoj karijeri nije reagovala na optužbe protiv bilo kojeg režima, a “pripadala je mnogim režimima”.\n“Milan Dumanović je hrabar i karakteran čovek koji zbog svojih javnih istupa može da očekuje probleme od vlasti, ali vlast, zbog njegovih izjava, dok je god na čelu tužilaštva Zagorka Dolovac, neće imati nikakav problem”, ocenio je Borović.\nDodao je da je tužilaštvo već zataškalo aferu o navodnom prisluškivanju Aleksandra Vučića, i da nije reagovalo na Vučićevu izjavu da su ljudi iz BIA dostavljali tajne podatke kriminalcima ubicama.\n“Ako je tačna Vučićeva izjava da je BIA pratila ljude kako bi omogućila kriminalnim grupama da ih lakše ubiju, kao što je to bio slučaj s advokatom Mišom Ognjanovićem, onda je u Srbiji već izvršen državni udar, a da to Aleksandar Vučić ne zna”, kazao je Borović.\nOn je konstatovao da je pravni sistem u Srbiji “razvaljen”, da pravosudje i tajne službe ne funkcionišu po zakonu, i da su svi državni organi u funkciji stranke na vlasti.\n“U takvoj situaciji nema pravičnih sudjenja i nema pravne sigurnosti”, zaključio je Borović.\nBivši pripadnik Odeljenja za tajno praćenje Uprave kriminalističke policije Milan Dumanović izneo je u “Utisku nedelje” ozbiljne optužbe na račun Srpske napredne stranke, rekavši da “novac od prodaje droge dele SNS i BIA”.\nNa pitanje voditeljke kako bi to mogao da dokaže, Dumanović je rekao da je to lako dokazivo.\n“Mogao bih da dokažem, to je lako dokazivo kada se političari ne budu pitali, tj. ne budu bavili onim čime ne smeju da se bave, a to je bezbednost”, rekao je Dumanović.\nKada bi institucije u zemlji funkcionisale, to bi se dokazalo, rekao je Dumanović dodajući da je uveren da kada dodje do promene vlasti, da će sve biti dokazano i da će ljudi koji su odgovorni završiti u zatvoru.


Predstavljeni kandidati liste “SDA Sandžaka – Dr Sulejman Ugljanin” – SNEWS\nPredstavljeni kandidati liste “SDA Sandžaka – Dr Sulejman Ugljanin”\nBy SNews 9. Marta 2022. 189 No comment\nLista “SDA Sandžaka – Dr. Sulejman Ugljanin” večeras je u koncertnoj dvorani Kulturnog centra u Novom Pazaru predstavila izborni program i kandidate sa svoje liste za parlamentarne izbore, zakazane za 3. april.\nNosilac liste i predsjednik stranke Sulejman Ugljanin je kazao da je program SDA Sandžaka “jasan i nedvosmislen”.\n“Izbori su ugovor svakog građanima sa političkim programom i strankom kojoj daje svoj glas. Svi građani koji glasaju za SDA Sandžaka, zaokruže broj trinaest, glasaju za bolju budućnost svih. Znaju da nikad neće ni prevarit ni iznevjerit”, poručio je Ugljanin uputivši poziv građanima da ne glasaju za Vučića i one koji su za Vučića.\nOsvrnuvši se na aktuelnu političku situaciju, kazao je da je velikosrpska politika jedini neprijatelj Balkana i zemalja bivše SFRJ, ali da se čestiti narod Srbije probudio i sada traži odgovornost od onih koji su ih prevarili.\n“Narod Srbije je pokazao imunitet, odrekao se velikosrpske politike i pokazuje da nismo sami…i sa takvim demokratskim snagama gradićemo saradnju”, poručio je, između ostalog, Ugljanin i naglasio da će udruženi sa svim manjinama, ekološkim pokretima i demokratskim opcijama poraziti velikosrpsku politiku.\nLider SDA Sandžaka je pozvao ostale stranke u Sandžaku da se odreknu velikosrpske politike i Aleksandra Vučića da zajednički rade na razvoju Sandžaku i ustavno pravnog statusa Bošnjaka poslije izbora.\nPored predsjednika ove bošnjačke stranke, o izbornom programu su govorili još prvi na listi Enis Imamović, te kandidati Selma Kučević, Ahmedin Škrijelj, Adnan Šehović, Minela Kalender i Hanadi Hajdinović.\nLista “SDA Sandžaka – Dr Sulejman Ugljanin” na predstojeće parlamentarne izbore izlazi sa listom od 45 kandidata pod rednim brojem 13.\nTagovi: "SDA Sandžaka -dr. Sulejman Ugljanin" parlamentarni izbori 2022 Sulejman Ugljanin\nMisija ODHIR za posmatranje izbora u Srbiji u posjeti BNV-u\nPobjeda košarkaša Novog Pazara u gostima


Za uređenje Palića 30 miliona dinara - Bizlife.rs\nZa uređenje Palića 30 miliona dinara\n14:19 Subotica, 26/01/2012\nPo najavama Nebojše Ćirića, ministra ekonomije i regionalnog razvoja, iz paketa kreditne podrške privredi u ovoj godini, Palić će dobiti subvenciju od 30 miliona dinara koja će mahom biti utrošena na uređenje infrastrukture.\nPored Ženskog štranda, Velike terase, koji se uveliko rekonstruišu, i Velikog parka, koji se tek sprema za popločavanje, posle nekoliko decenija, stari izgled vratiće se i kuli Bogojavar. Međuopštinski zavod za zaštitu spomenika kulture daće predlog kako da se objekat obnovi, a da mu se sačuva izgled sa početka minulog veka.\n„ Ostaje da nađemo namenu budućem objektu koja će zadovoljiti kako grad, kao vlasnika, tako i budućeg zakupca“, najavljuje Goran Gabrić, direktor preduzeća „Park Palić“. „Do proslave velikog jubileja, sto godina od izgradnje objekata na Paliću, želimo da otvorimo Veliku terasu, završimo rekonstrukciju Ženskog štranda i Velikog parka. Potom počinjemo sanaciju jezera, a sve vreme uređujemo komunalnu infrastrukturu koja će privući investitore.“


Mijatović upozorila na problem glorifikacije ratnih zločina i ratnih zločinaca - NewsHub\n14. јануар 2019. 11:46\nKomesarka za ljudska prava Vijeća Evrope Dunja Mijatović izrazila je zabrinutost zbog nazadovanja na polju ljudskih prava u Bosni i Hercegovini i regionu, posebno ukazujući na problem glorifikacije ratnih zločina i ratnih zločinaca, te oživljavanja ideologija i retorike koje su vodile ratovima 1990-ih.\nU razgovoru za Fenu, Mijatović je podsjetila da je Bosna i Hercegovina članica Vijeća Evrope gotovo 17 godina i kao takva je prihvatila niz obaveza koje važe za sve države članice na polju demokratije, vladavine prava i poštovanja ljudskih prava i temeljnih sloboda. Od prijema u članstvo, BiH je ratificirala desetine ugovora i obavezala se prema jednom broju mehanizama Vijeća Evrope, uključujući Evropski sud za ljudska prava.\n- Međutim, zabrinuta sam zbog izostanka efikasne implementacije i legislative, a jedan broj briga za ljudska prava ostaje da bude riješen. Također sam ozbiljno zabrinuta zbog nazadovanja na polju ljudskih prava koje vidimo u BiH i regionu. Mislim ovdje naročito na rašireni govor mržnje, glorifikaciju ratnih zločina i ratnih zločinaca, oživljavanje ideologija i retorike koje su vodile ratovima 1990-ih, uništavanjima i ljudskim gubicima u prošlosti, kao da nismo naučili nikakve lekcije iz prošlosti. Ovo stanje koje je za žaljenje i koje izaziva zabrinutost mora se promijeniti brzo i sa opipljivim rezultatima - upozorila je.\nMijatović naglašava da Bosna i Hercegovina mora hitno rješavati pitanje podjela u obrazovanju po etničkim linijama, ukinuti sistem "dvije škole pod istim krovom" i pružiti svoj djeci pristup kvalitetnom obrazovanju bez diskriminacije po bilo kom osnovu te sprečavati i efikasno se boriti protiv govora mržnje i zločina iz mržnje.\n- Kao što sam navela u govoru na komemoraciji u Srebrenici prošle godinje, "ako želimo da naša djeca rastu u duhu raznolikosti, tolerancije i poštovanja drugog, ako želimo da im damo neophodna antitijela za borbu protiv indoktrinacije, mržnje i nasilja, moramo ih obrazovati o prošlosti, obrazovati ih da razgolite mitove, obrazovati ih o pravdi i jednakosti za sve". Mislim da je ovo jedan od najvećih izazova koji su pred BiH i čitavim regionom - poručila je.\nKao država članica Vijeća Evrope, BiH ima obavezu da implementira presude Evropskog suda za ljudska prava, uključujući presude u slučaju "Sejdić i Finci". Mijatović najavljuje da će nastaviti pozivati vlasti BiH da implementiraju ove presude s namjerom da dovedu svoj Ustav i izborno zakonodavstvo u sklad s Evropskom konvencijom o ljudskim pravima, ali osim toga bh. vlasti moraju pokazati više političke odgovornosti i volje da implementiraju presude Evropskog suda.\n- Vlasti BiH trebaju ubrzati rad na ustanovljavanju sudbine nestalih osoba, efikasnom procesuiranju ratnih zločina i osigurati da prava svih žrtava rata, naročito žena žrtava seksualnog nasilja, budu zaštićena - kaže Mijatović.\n- Interesantno, prvo pismo koje sam poslala jednoj državi članici Vijeća Evrope kao komesarka za ljudska prava bilo je u maju 2018. godine upućeno Draganu Mektiću i Semihi Borovac vezano za migracije i azil. Nadam se da će vlasti nastaviti jačati kapacitete na ovom polju, osigrati da sve osobe koje traže azil imaju pristup individualiziranoj proceduri za azil, te da akcije vlasti budu u punom skladu sa međunarodnim obavezama zemlje - rekla je ona.\nNa kraju je ustvrdila da su ovo neki od izazova s kojima se suočava BiH u 2019. i godinama koje dolaze te najavila da će njen ured nastaviti blisko nadzirati implementaciju obaveza BiH.\n- A ja ću se angažirati, pomagati i pozivati vlasti da se drže obaveza koje proizilaze iz članstva u Vijeću Evrope - podvukla je komesarka Vijeća Evrope za ljudska prava Dunja Mijatović u razgovoru za Fenu.


Јелена Попадић: Бондстил може нестати преко ноћи - Нови Стандард\nJelena Popadić: Bondstil može nestati preko noći\n03.03.2019. 13:43 16.07.2020.\nVojna baza kod Uroševca, prema jednoj verziji, mogla bi da bude prepuštena Turskoj, a SAD bi podigle novu kod Leposavića, kaže Zukorlić\nAko Priština hitno ne ukine takse, Vašington će povući svoje vojne snage sa Kosova, zaključak je dvodnevnih razgovora zvaničnika Saveta za nacionalnu bezbednost SAD sa predstavnicima privremenih prištinskih institucija i opozicije – poruka je koju prenosi većina kosovskih medija. Džon Erat, glavni direktor za evropske poslove Saveta za nacionalnu bezbednost Bele kuće, i Vilijam Bred Berkli, direktor za evropske poslove u ovom savetu, tokom boravka na KiM upozorili su predstavnike prištinskih vlasti da, ukoliko ne promene stav, rizikuju da snose ozbiljne posledice.\n„U Vašingtonu se stvorila percepcija da je Kosovo postalo destruktivno, a Srbija konstruktivna. Cilj Amerike je međusobno priznanje kako bi se pregovaralo sa Rusijom o članstvu Kosova u UN”, izvestio je informativni portal „KoSSev”.\nBrzo je reagovao i predsednik kosovske skupštine Kadri Veselji, poručivši da Albanci moraju da održe NATO bazu kod Uroševca Bondstil, da niko ne sme da se usudi da kvari odnose sa SAD i da bi trebalo doneti zajedničku odluku o zahtevima dvojice visokih američkih zvaničnika. Predstavnici Trampove administracije, kako pišu mediji, tokom boravka na KiM demantovali su da postoji nacrt sporazuma Beograda i Prištine koji uključuje demarkaciju granice, razgraničenje ili zamenu teritorija.\nPovlačenje američkih trupa prokomentarisao je i predsednik Stranke pravde i pomirenja Muamer Zukorlić, koji je za Politiku rekao da ima nezvanične informacije da se američka vojska povlači iz Bondstila jer će praviti novu bazu. „Reč je o nezvaničnoj informaciji, koju ne mogu potvrditi. Po jednoj verziji, Bondstil bi bio prepušten Turskoj, a SAD bi podigle novu bazu negde na području Leposavića”, pojasnio je Zukorlić.\nMeđutim, vojnopolitički analitičar Vlade Radulović kaže da je reč o malo verovatnom scenariju, zbog zategnutih odnosa Ankare i Vašingtona. „Jedan od planova o kojima se otvoreno govorilo bio je da se baza Bondstil prepusti Kosovskim bezbednosnim snagama. Druga opcija, koja je nerealna, bila je da turski kontingent preuzme komandovanje ovom bazom. To je na dugom štapu zbog složenih međunarodnih odnosa”, kaže Radulović.\nPojašnjava da je sve što se nalazi u toj bazi privremenog karaktera i da su je Amerikanci gradili ne želeći da se tu zadrže zauvek. Svi objekti su izgrađeni od drvenih ili aluminijumskih panela, što znači da mogu da budu preseljeni gotovo preko noći. Ipak, kako kaže Radulović, to se još neće desiti.\n„To bi značilo da se i ceo Kfor povlači, a o tome je rano govoriti. Poruka o povlačenju vojske više je simbolička prema kosovskim Albancima, šta im se može desiti ukoliko ne sarađuju sa Amerikancima, koji su im najbliži partneri. Kosovo bez podrške SAD ne može imati isti status kao danas”, kaže naš sagovornik i dodaje da je Amerika na ovaj način poručila i Beogradu da klima u svetu nije više onakva kakva je bila pre desetak godina ili tokom devedesetih.\n„Zbog autogolova koje je Priština sama sebi dala postoji neki prostor za kompromis, konsenzus ili za razgovor o rešenju”, naglašava Radulović. Dodaje da je često boravio u Bondstilu, da je reč o bazi napravljenoj za 7.000 vojnika, ali da je tamo mnogo manje vojske. „Po mojoj slobodnoj proceni, u Bondstilu boravi između 720 i 1.200 vojnika, što zavisi od perioda godine, jer je reč o tranzitnoj bazi u kojoj trupe borave mesec dana ili dve nedelje”, objašnjava.\nSlično je mišljenje i potpukovnika u penziji Ljubana Karana, nekadašnjeg pripadnika Kontraobaveštajne službe JNA. On naglašava da je suludo očekivati da se SAD u potpunosti povuku iz Bondstila, jer su uložile veliki novac da naprave tu bazu. Ipak, kako kaže, ovo mesto nema strateški značaj kao nekada, jer je u planu izgradnja novih baza NATO-a u Albaniji, a odnedavno je i Severna Makedonija postala članica ovog vojnog pakta.\n„U Makedoniji postoji ogroman vojni poligon Krivolak, koji je svojevremeno figurirao kao najbolji u Evropi. Ako bi tamo napravili uslove za boravak, ta vojska bi imala mnogo veće mogućnosti”, kaže Karan, uz napomenu da je reč o oko 850 vojnika i da se ovaj broj stalno smanjuje.\nNa poligonu Krivolak, objašnjava, mogle bi se uvežbavati snage svih zemalja NATO-a. Moguće je organizovati obuke na sredstvima PVO, obuke oklopnih i inžinjerijskih jedinica, vežbe sa zaštitom od bojnih otrova, pa čak i uvežbavati forsiranje reke, jer Vardar prolazi kroz poligon. Karan dodaje da su specifični i klimatski uslovi, koji donekle simuliraju pustinjske, pa se tu NATO može uvežbavati za odlazak u druge regione u svetu.\n„Krivolak je vazdušnom linijom blizu Bondstila, a nije racionalno da na dva mesta održavaju tako skupe objekte u kojima borave malobrojne snage. Realnije je i ekonomičnije preseliti ove snage u Krivolak, blizu kojeg je i aerodrom”, objašnjava naš sagovornik.\nAMBASADA SAD: JOŠ PODRŽAVAMO KFOR\nSjedinjene Američke Države potvrdile su podršku Kforu i prisustvu američkih trupa u vojnoj bazi Bondstil na Kosovu, saopšteno je iz Američke ambasade u Prištini, prenosi Tanjug. „Politika SAD još podržava Kfor i prisustvo američkih vojnika u logoru Bondstil, koji održava sigurno okruženje i slobodu kretanja na Kosovu. Kao i svuda u svetu, ovaj i drugi rasporedi američkih trupa podležu redovnoj kontroli”, navodi se u saopštenju, prenela je Koha.\nIzvor Politika 02. mart 2019.\nPreporučujemonatoSADambasada SADBondstilzatvaranje BondstilaKosovo i MetohijaSavet za nacionalnu bezbednostSrbija


Jedan od pet miliona: Vlast je uzdrmana, nastavljamo otpor bezumlju | Autonomija\nJedan od pet miliona: Vlast je uzdrmana, nastavljamo otpor bezumlju\n"Iduće subote šest meseci od prvog protesta u Beogradu"\nVlast u Srbiji je „uzdrmana i na staklenim je nogama, ali moramo svi da se ujedinimo kako bi smo se oduprli bezumlju“ – poručeno je večeras sa protesta u Beogradu „Jedan od pet miliona“, uz poziv na okupljanje naredne subote kada se navršava šest meseci od prvog protesta u glavnom gradu.\n„Šetaće cela Srbija, protestovaće se u mnogim gradovima“, istaknuto je na kraju protestne šetnje koja se završila isped zgrade Radio televizije Srbije, gde je priređe uobičajeni „Dnevnik slobodne Srbije“.\nFunkcioner Pokreta Dveri Jugoslav Kiprijanović pozvao je, u govoru s Terazijske česme, gde počinju protesti, državne službenike, „sve koje drže sistem“ da se pridruže građanima koji protestvuju.\nKiprijanović je naglasio da je nedavno, prilikom ulaska u Skupštinu Srbije, „lažni vojvoda (Vojislav Šešelj) digao palicu na njega“ ali da ga „niko ni iz policije ni iz tužilaštva nije pozvao da pita šta ima da kaže o tom incidentu“.\nOn je rekao da je to dokaz da „država partijska“ i da su „institucije uništene“.\n„Uplašila ih je istina, jer je na transparentu koje su tada Dveri držale pred Skupštinom pisalo ‘Danas izdaja, sutra robija“, rekao je Kiprijanović.\nGlumac Branislav Lečić rekao je da je već mesecima Terazijska česma „sveto mesto, Narodna skupština i glas slobode“.\nOn je rekao da je slučaj sudije Apelacionog suda u Beogradu Miodraga Majića podsetnik kako svi treba da se drže profesionalnog rada i ocenio da profesionalizam mora da bude definisan kao jedina legitimacija svih koji su na vlasti.\nLečić je rekao da je akcija ROSU na Severu Kosova koordinirana između vlasti u Prištini i Beogradu i pozvao građane da „ne budu instrument politika koje guraju u rat“.\nPo njegovim rečima, na Balkanu mora da dođe do „pomirenja“ kako stanovnike tih zemalja ne bi instrumentalizovali „lokalni političari i velike sile“.\nLečić je kazao da su šestomesečni napori svih koji protestuju, „krunisani“ izveštajem Evropske komisije, ocenivši da su protesti naterali Evropu da „zaštiti vrednosti za koje se sama zalaže“.\nGrađanima se, mimo najave, obratila inženjerka rudarstva Suzana Lazarević, koja je rekla da je i pre 30 godina stojala kod Terazijske česme i da ju je tadašnji duh protesta zadržao da ne ode iz Srbije.\nNa čelu protestne šetnje građani su nosili transparente „Stop krvavim košuljama“, „Jedan od pet miliona“ i „Protiv izborne krađe“.


Posle pola veka biće rešen problem stare deponije u Nišu\nPočetak/Društvo/Posle pola veka biće rešen problem stare deponije u Nišu\nNiške Vesti 10. avgusta 2016.\nSva dokumentacija za izgradnju kanala i postrojenja za prečišćavanje otpadnih voda na staroj deponiji u Nišu, je spremna. „Posle 50 godina, problem zagađenja sa procednim deponijskim vodama, a samim tim i žitelja Belotinca i još tri okolna sela će biti rešen, ekskluzivno je za Niške Vesti rekao, direktor JKP Mediana, Bratislav Vučković.\n„Hidrozavod“ koji je izradio projektnu dokmentaciju za izgradnju postrojenja za prečišćavanje procednih deponijskih voda, završetak postojećih obodnih i izgradnju novih kanala, nedavno je prezentovan Gradu Nišu i „sada očekujemo saglasnost za raspisivanje tendera za izvođenje radova“, preciziraju u JKP Mediana.\n„Posle 50 godina, deponija u Nišu više neće predstavljati opasnost po životnu okolinu. Urađena je kompletna sanacija deponije, a uskoro bi trebalo da počne realizacija projekta izgradnje postorojenja za prečišćavanje otpadnih voda i kanala koji će rešiti problem procednih deponijskih voda, koje prodiru i zagađuju podzemne. Na taj način, rešiće se i dugogodišnji problem sa pijaćom vodom u domaćinstvima u Belotincu i u još tri okolna sela u opštini Doljevac“, istakao je Vučković.\nU JKP Mediana objašnjavaju da će ovo biti najveća ekološka investiticija u poslednjih pet godina. Prema projektu predviđeno je da svi radovi budu završeni do proleća 2018. godine.\n„Ako vremenski uslovi dozvole, radovi na staroj niškoj deponiji biće gotovi i do kraja građevisnke sezone 2017. godine“, objašnjava pomoćnik Nebojša Jordanov iz JKP Mediana.\nProjekat, po kome će se izvoditi radovi, Grad Niš koštaće od 750.000 do milion evra, a novac je obezbeđen od naknada za odlaganje otpada, koja je, podsetimo, u Nišu uvedena pre tri godine.\nKoliko su opasne deponijske podzemne vode?\nUprkos evidentnim naporima u otvaranju novih sanitarnih deponija, upravljanje otpadom u Srbiji je još uvek neadekvatno i predstavlja opasnost po zdravlje ljudi i životnu sredinu. Prostori na koje se otpad odlaže, često je blizu naseljenih mesta ili reka.\nStručnjaci procenjuju, da u razvijenim industrijskim zemljama godišnje nastaje 300-400 kg otpada po osobi. On se prikuplja i odlaže na bezbednim i sanitarnim deponijama, koje imaju sisteme za zaštitu podzemnih voda i vazduha od zagađujućih materija.\nKako su voda i otpad neraskidivo povezani, svaki neadekvatno odložen otpad koji pre ili kasnije dospeva do podzemnih voda, zagađujući je. Procedne vode sa deponija koje se ne sakupljaju, niti prečišćavaju, zagađuju podzemne i površinske vode.\nVeliki problem predstavlja zagađenja voda sa neuređenih deponija. U Srbiji najveći broj deponija još ne zadovoljava bezbednosne kriterijume za zaštitu životne okoline. Uz to, opasan otpad se ne prikuplja posebno, a pouzdani podaci o količini tog otpada koji stvara industrija, energetski sektor ili naša domaćinstva, ne postoje. Odlaganje na deponije je glavni vid zbrinjavanja otpada, najčešće bez ikakvog prethodnog tretmana, kažu stručnjaci.\nSanitarne ekološke deponije su odlika savremenog društva koje ima plan odlaganja i upravljanja otpadom. Ovakve deponije neophodne su radi zaštite zdravlja ljudi, vode za piće i zemljišta. Sanitarna deponija ima ugrađenu nepropusnu podlogu kojom se sprečava oticanje procednih voda u zemlju, a ima i ugrađen sistem za prečišćavanje otpadnih voda.\nProblem nije samo u nedostatku opreme komunalnih službi, već i u ljudima koji ne brinu o prirodi\nPored neophodnih velikih finansijskih ulaganja, da bi se rešio problem nepravilnog deponovanja otpada, veliki značaj ima i edukacija građana. Pored izgradnje novih sanitarnih deponija, rešavanja problema već postojećih, neophodno je edukovati stanovništvo, raditi na stvaranju novih navika i sticati znanja o problemu otpada kao jednom od najvećih zagađivača životne sredine a samim tim i vode, koja je naš najdragoceniji resurs.\ndeponija Grad Niš otpadne vode projekat


Pravno-ekonomske vijesti na dan 11.10.2017. – Paragraf Lex BA\nUSTAVNOPRAVNA KOMISIJA DOMA NARODA PARLAMENATARNE SKUPŠTINE BIH: Podržan Prijedlog zakona o izmjeni i dopuni Zakona o ministarstvima i drugim tijelima uprave BiH\nUstavnopravna komisija Doma naroda Parlamenatarne skupštine BiH je u drugoj komisijskoj fazi podržala Prijedlog zakona o izmjeni i dopuni Zakona o ministarstvima i drugim tijelima uprave BiH, koji je predložio Savjet ministara BiH.\nVLADA FBIH: Utvrđeni Prijedlog zakona o veterinarsko-medicinskim proizvodima i Nacrt zakona o dugu, zaduživanju i garancijama\nVlada Federacije BiH utvrdila je 10. oktobra 2017. godine Nacrt zakona o dugu, zaduživanju i garancijama, saopšteno je iz Vlade.\nU PRIPREMI ZAKONI O TURIZMU, O UGOSTITELJSTVU I O BORAVIŠNOJ TAKSI U FBIH: Zakoni će biti harmonizirani sa direktivama EU\nNova zakonska legislativa u oblasti turizma u FBiH donijet će harmonizaciju propisa s direktivama EU, novi ustroj turističkih organizacija i ukidanje članarine kao parafiskalnog nameta te pojednostavljivanje procedure registracije privrednih subjekata u turizmu - istaknuto je na "Turističkom forumu 2017" koji se održava u Tuzli.\nJAVNA RASPRAVA O NACRTU ZAKONA O SREDNJEM OBRAZOVANJU U ISTOČNOM SARAJEVU 11. OKTOBRA 2017. GODINE\nMinistarstvo prosvjete i kulture Republike Srpske organizuje javnu raspravu o Nacrtu zakona o srednjem obrazovanju i vaspitanju 11.10.2017. godine, u 10.00 časova u Srednjoj školi "28. juni" (Stefana Nemanje 10) u Istočnom Sarajevu.\nPOREZNA UPRAVA FBIH: U devet mjeseci naplaćeno preko 3,5 milijardi KM\nPorezna uprava Federacije BiH obavjestila je javnost da ukupno naplaćeni prihodi u Federaciji Bosne i Hercegovine za period januar-septembar 2017. godine za koje je nadležna Porezna uprava FBiH iznose 3.570.141.210 KM, što je za 308.419.445 KM više u odnosu na isti period 2016. godine, ili iskazano u procentu više za 9,46%.\nSTRANI STUDENTI MORAJU REGULISATI SVOJ BORAVAK U BIH: Zahtjev za odobrenje privremenog boravka se podnosi lično, mjesno nadležnom terenskom centru Službe za poslove sa strancima, najkasnije 15 dana prije isteka roka važenja vize za dugoročni boravak (vize D) ili bezviznog boravka. Studenti koji imaju već odobren privremeni boravak po osnovu obrazovanja, zahtjev za produženje privremenog boravka podnose najranije 60 dana, a najkasnije 15 dana prije isteka perioda odobrenog boravka\nSlužba za poslove sa strancima BiH obavještava strane državljane koji imaju status studenta u Bosni i Hercegovini da su dužni regulisati svoj privremeni boravak, ukoliko namjeravaju boraviti u Bosni i Hercegovini duže od vremena važenja viznog ili bezviznog boravka.\nDO KRAJA 2017. GODINE BIH ISPUNJAVA USLOVE ZA ČLANSTVO U SVJETSKOJ TRGOVINSKOJ ORGANIZACIJI\nUprkos izrazito nepovoljnoj pregovaračkoj poziciji, do kraja godine BiH bi trebalo da ispuni uslove za punopravno članstvo u Svjetskoj trgovinskoj organizaciji /WTO) najavio je član delegacije Parlamentarne skupštine BiH u Parlamentarnoj skupštini Mediterana /PAM/ Mirsad Isaković.


Bešar el-Assad: Otići ću s vlasti tek kad pokorim IDIŠ\nNaslovnica Šam/Irak Šam Bešar el-Assad: Otići ću s vlasti tek kad pokorim IDIŠ\nŠam – Novinari italijanske državne radio-televiziji RAI (Radiotelevisione italiana) obavili su intervju sa sirijskim predsjednikom Bešarom el-Assadom.\nAssad je prilikom ovog razgovora izjavio da će vlast predati tek nakon što porazi terorističku miliciju. Naglasio je slijedeće: “Obzirom da je veliki broj sirijskih regija u rukama terorista, trenutno nije moguće bilo šta postoći političkim sredstvima.”\nPrema njegovim riječima, nakon pobjede na IDIŠ-om, biće potrebna jedna do dvije godine za promjenu vlasti. Ne isključuje mogućnost ni da se ponovo kandiduje za poziciju predsjednika. Mislim da pred njegovom kandidaturom ne postoje nikakve “crvene linije”. “Ukoliko mene izaberu, Sirijci će imati bolju budućnost.”\nZaposjesti vlast bez izbora bila bi, prema mišljenju aktuelnog sirijskog predsjednika, velika politička grješka.\nAmerički predsjednik Barack Obama je pri stavu da se kriza u Siriji ne može okončati bez Assadovog odlaska sa vlasti. Obama je kazao i kako nije moguće poraziti terorističku organizaciju IDIŠ ukoliko ne dođe do političkog ujedinjenja Sirije. Preduslov za političko ujedinjenje je Assadov odlazak sa vrhovne pozicije u ovoj zemlji.\n“Sve dok je Assad na vlasti, građanski rat u Siriji se neće zaustaviti,” kazao je Obama.


Najava štrajka radnika FAP-a – NovostiDana.rs\nNajava štrajka radnika FAP-a\nOdbor Jedinstvenog sindikata „FAP SLOGA“ doneo je odluku da se sutra 12. februara 2016. godine sa početkom u 08.30 časova u pogonima FAP-a u Priboju održi štrajk upozorenja zbog kršenja Zakona o radu i Kolektivnog ugovora.\n„Pošto država sama ne poštuje usvojeni Zakon o radu, a naše tužbe i dopisi ne dopiru do ušiju nadležnih ministarstava, i kako je uočeno da se radnici boje pritiska rukovodstva ako neorganizovano traže svoja prava po zakonu, doneli smo jednoglasnu odluku se održi štrajk upozorenja sa sledećim zahtevima:\n– Isplata zaostalih zarada na osnovu člana 110 Zakona o radu; isplata doprinosa za zdravstveno i PIO osiguranje ili dogovor sa državom o preuzimanju kojima se garantuju ta prava; zaustavljanje nezakonitog otuđivanja imovine FAP korporacije AD bez odgovarajuće odluke Skupštine akcionara i dovođenje ranijih dogovorenih odluka u skladu sa zakonom.\nDodatni zahtevi će se naknadno dostavavljati odlukama radnika na štrajkovima upozorenja i uneti u eventualni generalni štrajk.\nŠtrajk upozorenja će se odvijati sledećom dinamikom : u 8.30 časova u Pogonu Montaža, u 10.30 časova u Pogon Otpresaka i u 12.30 časova Pogon transmisija.\nOdbor Jedinstvenog sindikata „FAP SLOGA“\nPovezanoFAP, Priboj, štrajk\nZahtevi novinarki i novinara okupljenih u inicijativi “NOVINARI NE KLEČE” Vladi Srbije\nOlujno nevreme sa jakom kišom pogodilo Republiku Srpsku


Vlada Srbije je nedavno donela odluku o formiranju tog tela koje je nastalo kao rezultat dogovora na međustranačkom dijalogu u prisustvu evroparlamentaraca.\n- Ja još nisam dobio nijedan predlog, a juče je istekao rok. Produžio sam ga do ponedeljka. Tu nema formalnih rokova, ali želja je da se što pre to telo formira - rekao je Dačić Tanjugu.\nOn je podsetio da, u skladu sa dogovorom, stranke njemu, kao predsedniku Skupštine Srbije, šalju predloge za članove tog tela.\n- Takav je dogovor na međustranačkom dijalogu da predsednik skupštine u dogovoru sa evroparlamentarcima predlaže članove Nadzornog odbora iz redova opozicije - rekao je Dačić.\nNa pitanje kada će se izmeniti Zakon o narodnim poslanicima kako bi se sastav RIK-a proširio sa članovima iz redova opozicije, Dačić je kazao da će se to dogoditi u najskorije vreme i da je neophodna barem kratkotrajna javna rasprava.


Lokalni izbori: brojke i trendovi - Kosovo 2.0\nLokalni izbori: brojke i trendovi\nPiše Kosovo 2.0 - 14.10.2021\nKosovo u nedelju, 17. oktobra, čekaju lokalni izbori u svih 38 kosovskih opština. Skoro 1,9 miliona građana ima pravo da glasa za predsednike opština i odbornike.\nOvo je drugi put da građani Kosova izlaze na birališta dok pandemija još traje, a nakon vanrednih parlamentarnih izbora održanih u februaru. Nigde u zemlji se ne zna u čiju će se korist izbori završiti. Premda parlamentarni izbori obično privuku najveću pažnju, razmatranje rezultata mnogih lokalnih izbora odranije moglo bi da otkrije političke trendove koje bismo inače propustili.


DODIK 'MEHAK K'O DUŠA': 'Neće biti secesije, referendum o otcjepljenju RS nije na dnevnom redu' | Slobodna Bosna\nDODIK "MEHAK K'O DUŠA": "Neće biti secesije, referendum o otcjepljenju RS nije na dnevnom redu"\nPredsjednik Republike Srpske Milorad Dodik rekao je sinoć za FACE TV da kao političar vodi računa da ništa što radi ne dovede do nasilja. "Stvari u Republici Srpskoj i BiH moraju da se rješavaju dijalogom", istakao je Dodik.\nDodik je za "Face TV" izjavio kako lično smatra da BiH ne može u političkom smislu da preživi, i da nije jedini koji o tome govori.\n"Ako i bude nekad nekog razlaza, onda to mora da ide na miran način, bez prijetnji. Uvijek sam govorio da sam za izvorni Dejtonski sporazum i to je sasvim legitimna politička pozicija u kojoj i Dejton i Ustav moraju da se poštuju. Legitimna je stvar da se Srbi, Bošnjaci i Hrvati u BiH dogovoraju bez uticaja stranaca", naglasio je Dodik.\n"Definitivno mislimo da treba riješiti pitanje stranih sudija u Ustavnom sudu BiH, pitanje rada Suda i Tužilaštva BiH koji nemaju ustavnu osnovu, i za to nam je potreban novi dogovor", poručio je predsjednik Republike Srpske.\n"Apsolutno je jasno da bilo kakvi žestoki procesi sada nisu dobri. Ja nisam avanturista, niti želim da Srpsku uvedem u avanturu, ali to ne znači da Republika Srpska nema svoj politički stav i da ne promišlja svoju budućnost", naglasio je predsjednik Srpske.\nOn je pomenuo i unutrašnje probleme među Bošnjacima, te istakao da ni Srbi ni Hrvati nisu zadovoljni statusom u BiH, tako da "BiH, izgleda, sada najviše odgovara strancima koji se ovdje vježbaju i ništa više".\n"Mogu da razumijem ljubav prema BiH koju Bošnjaci imaju, ali ja sam tu neutralan. Međutim, ta ljubav ne može nikome da bude nametnuta. Funkcionalna BiH može da bude prihvatljiva i bez ljubavi, ali mi ne možemo da volimo neku fikciju. Mi jednostavno ne prihvatamo ničije želje za dominacijom ili majorizacijom, i zbog toga niko ne treba da se ljuti", ističe Dodik.\n"Ovakva BiH nije logična i zato se zalažem za dijlog koji će obezbijediti mir. Zašto ne bi bio legitiman naš zahtjev da se BiH demilitarizuje?", upitao je Dodik.\n"O referendumu o otcjepljenju Republike Srpske razgovarao sam sa nekim važnim zvaničnicima. Referendum, kao i bilo koja aktivnost u vezi sa secesijom Srpske nisu na dnevnom redu i to savršeno dobro znaju svi koji napadaju mene i Republiku Srpsku", rekao je Dodik.\n"Mi Srbi nemamo baš razloga da budemo bjanko povjerljivi prema Bošnjacima, pogotovo imajući u vidu priču o memorandumu o napuštanju Jugoslavije, kao i nelegitimnom referendumu o izlasku BiH iz te Jugoslavije", rekao je Dodik.\n"Neću odustati da kao predsjednik Republike predstavljam i branim Republiku Srpsku", poručio je Dodik.


RTCG - Radio Televizija Crne Gore - Nacionalni javni servis :: Društvo :: Ekspertima protiv falsifikovanih diploma\nIZMJENE ZAKONA 20. 11. 2019. 07:00 >> 17:46 0\nMinistarstvo prosvjete predložilo je izmjenu Zakona o priznavanju inostranih obrazovnih isprava, kojom namjeravaju da promijene kriterijume izdavanje diploma i angažuju eksperte koji će davati mišljenje o ispravi stečenoj u inostranstvu, a imao bi mogućnost da predloži priznavanje ili odbije diplomu.\nPortaprolka Ministarstva prosvjete Milica Lekić kazala je za Dan da je Predlog zakona o izmjenama i dopunama Zakona o priznavanju inostranih obrazovnih isprava i izjednačavanju kvalifikacija, koji je pripremila međuresorska radna grupa, na javnoj raspravi i prošle sedmice je održan okrugli sto u Ministarstvu prosvjete.\n"Ključne izmjene tiču se razrade postupka i kriterijuma priznavanja, koji bi sada trebalo da obuhvataju ishode učenja, strukturu obrazovnih programa, nivo vještina i kompentencija, uslove upisa, obim i trajanje praktične nastave, prava koja obrazovna isprava daje u zemlji izdavanja. Predloženo je takođe da ministarstvo, u postupku cijenjenja isprave i gore navedenih kriterijuma, ima mogućnost eventualnog angažovanja eksperta iz iste ili srodne oblasti za davanje mišljenja o ispravi, odnosno kvalifikaciji stečenoj u inostranstvu. Lista eksperata bi se sačinjavala na osnovu javnog poziva", kazala je Lekićeva.\nEkspert bi, kako je rekla, imao mogućnost da predloži priznavanje ili odbijanje diplome, uz obavezno obrazloženje.\n"Tokom rasprave mogli su se čuti i dodatni predlozi u dijelu angažovanja eksperata, odnosno drugih institucija iz sektora visokog obrazovanja", pojasnila je Lekićeva.\nOna je podsjetila i da je Crna Gora potpisnica Lisabonske konvencije koja se bavi priznavanjem obrazovnih isprava i ta konvencija će se u svakom momentu poštovati.\n"Sa druge strane, naše je pravo i obaveza da razrađujemo dalje njene principe i time omogućavamo sopstvenom tržištu da se zaštiti od sumnjivih diploma. Ovdje naglašavamo i da svima onima koji su kvalitetno završili program neke visokoškolske ustanove, proces priznavanja ovim neće biti otežan, već suprotno. Ove izmjene zakona imaju fokus, prije svega na onim diplomama za koje postoji sumnja da su izuzetno lošeg kvaliteta", rekla je ona.


Srpski narko-bos izručen ruskim vlastima | BN\nSrpski narko-bos izručen ruskim vlastima\nSrpski državljanin Ivan Savkić, optužen za organizovanje kanala za šverc droge velikih razmjera, predat je ruskim vlastima na aerodromu u glavnom gradu Ekvadora, Kitu, saopštio je danas pres centar ruskog\nSvijet 20.07.2014 | 17:04\nKako prenosi agencija Itar-Tass, tokom preliminarne istrage policija je utvrdila da je Savkić formirao međunarodnu kriminalnu grupu koja se bavila švercom velikih količina kokaina iz Ekvadora u Rusiju.\nZa šverc droge korišćeni su prekookeanski brodovi, saopštio je pres centar ruskog ministarstva.\nIstražitelji vjeruju da je tokom utovara u Ekvadoru lučki službenik sakrivao pakete kokaina u pomoćnim prostorijama broda da bi kasnije mornare koje je regrutovao narko kartel obavijestio o tome gdje je droga skrivena.\nOni bi potom, kada brod stigne u Sankt Peterburg, predali pakete kokaina drugim dilerima, navodi se u saopštenju ministarstva, preneo je Itar-Tass.\nOvi mornari su uhvaćeni prilikom jednog pretresa 2011. kada je policija konfiskovala kokain u vrijednosti od 1,5 miliona dolara. Oni su pristali na saradnju sa policijom i priznali da čovjek po imenu Vilijam vodi posao sa drogom.\nNakon opsežne i višemjesečne istrage policija Rusije, SAD i Ekvadora utvrđeno je da je riječ o srpskom državljaninu Ivanu Savkiću koji je poznat evropskoj policiji, saopštilo je rusko ministarstvo unutrašnjih\nposlova, navodi Itar-Tass.\nOd decembra 2012. on se nalazio u zatvoru u Kitu, a ruska policija je tražila njegovo izručenje duže od 18 mjeseci. Savkić je i ranije osuđivan za slične prestupe u evropskim zemljama.\nRuska policija ispituje ilegalne aktivnosti Savkića u Rusiji, a sud u Sankt Peterburgu je već ranije osudio dva člana njegove bande.


21.04.2021 u 08:11\nOd danas Beograđani mogu da se vakcinišu Sputnjik Ve vakcinom bez prethodnog zakazivanja, a od od juče to je bilo moguće i Fajzerovom vakcinom. Zamenik gradonačelnika Goran Vesić je najavljujući ovu olakšicu ponovo apelovao na građane koji se još nisu vakcinisali da to učine, prenosi Tanjug. „Grad Beograd čini sve da se što veći broj građana vakciniše i zato im olakšava da se bez zakazivanja imunizuju. Pozivam sve građane da to iskoriste jer će tako doprineti da se u Beogradu što pre stekne kolektivni imunitet, a na pravom smo putu da to i ostvarimo. Na taj način najbrže ćemo se vratiti normalnom životu”, rekao je Vesić. Bez prethodnog zakazivanja vakcinacija je moguća u svim domovima zdravlja i u ambulantama domova zdravlja u beogradskim opštinama.\n08.04.2021 u 17:39\nTvorci „sputnjika V” traže da Slovačka vrati vakcine koje je dobila od Rusije\nMOSKVA – Ruski fond za direktna ulaganja (RDIF) koji stoji iza ruske vakcine protiv korona virusa „sputnjik V” saopštio je danas da Slovačka treba da vrati vakcine koje je dobila od Rusije zbog kršenja ugovora, nakon što je Slovačka agencija za lekove pokrenula pitanja vezana za vakcine. RDIF, odgovoran za marketing vakcine u inostranstvu, je naveo na zvaničnoj Tviter stranici vakcine da je poslao pismo u kojem zahteva vraćanje vakcina, preneo je Rojters. Fond je, takođe, zatražio da se vakcine pošalju u posebno sertifikovanu laboratoriju na dalje provere, nakon što je Slovačka agencija za lekove ranije saopštila da se vakcine koje je dobila razlikuju od onih koje su pregledali Evropska agencija za lekove (EMA) i medicinski časopis „Lanset”, preneo je Tanjug.\n22.03.2021 u 11:24\nStručnjaci Evropske agencije za lekove u aprilu u Rusiji proveravaju „sputnjik V”\nMOSKVA – Evropska agencija za lekove (EMA) poslaće u aprilu u Rusiju grupu eksperata koji će proveriti klinička ispitivanja i proizvodnju ruske vakcine sputnjik V protiv koronavirusa, izjavio je direktor Agencije za bezbednost zdravlja i strategiju vakcinacije Marko Kavaleri. Prema njegovim rečima, osim vakcine sputnjik, evropski medicinski stručnjaci proveravaće i nemačku kompaniju Kjurvak i američku Novavaks. „U toku je provera ruske vakcine, razmotrićemo sve podatke kako bismo je brže autorizovali. U aprilu ćemo sprovesti inspekciju u Rusiji koja će se ticati i proizvodnje i kliničkih ispitivanja. Onda ćemo videti kada ćemo imati sve podatke potrebne za moguće odobrenje vakcine”, rekao je Kavaleri, prenosi Tanjug. Ranije je predstavnik radne grupe na temu koronavirusa saopštio\n16.03.2021 u 14:01\nProizvodnja Sputnjika V u Italiji i do 10 miliona doza mesečno\nMOSKVA – Proizvodnja vakcina protiv koronavirusa „Sputnjik V” u Italiji može dostići 10 miliona doza mesečno do maja 2021. godine, izjavio je danas direktor Centra „Gamaleja” Aleksandar Gincburg na onlajn brifingu. „Proizvodnja je dogovorena na teritoriji Republike Italije, i to u vrlo velikim razmerama” i dostići će do 10 miliona doza mesečno negde do maja”, rekao je Gincburg, preneo je TAS. On je naveo i da su razgovori o proizvodnji vakcina u ranoj fazi i u drugim zemljama Evropske unije, uključujući Nemačku i Francusku, prenosi Tanjug.\n15.03.2021 u 11:58\nRusija dogovorila proizvodnju Sputnjika V u EU\nMOSKVA – Rusija je danas saopštila da je postigla sporazume o proizvodnji vakcine protiv koronavirusa Sputnjik V sa „kompanijama iz Italije, Španije, Francuske i Nemačke” u očekivanju da vakcina bude odobrena u Evropskoj uniji. „U toku su i drugi razgovori o povećanju proizvodnje u EU. To će omogućiti da snabdevanje jedinstvenog evropskog tržišta Sputnjikom V počne čim je odobri Evropska agencija za lekove” (EMA), navodi se u saopštenju direktora ruskog Fonda za direktna ulaganja (RDIF) Kirila Dmitrijeva. Zvaničnik RDIF, koji je finansirao razvoj Sputnjika V, nije naveo sa kojim evropskim kompanijama su postignuti sporazumi. Sputnjik V još nije odobren u Evropskoj uniji, ali se ona testira. Ruske vlasti su izrazile spremnost da od juna obezbede vakcine za 50 miliona


Partizan poručio Žiletovoj porodici: "Idite, ako niste srećni u Srbiji" - Sportske.net\nPartizan poručio Žiletovoj porodici: "Idite, ako niste srećni u Srbiji"\nKlub iz Humske reagovao je povodom izjava koje je u utorak dao otac Andrije Živkovića. Prvi čovek kluba poručuje Živkovićima da se ne služe neistinama i da slobodno napuste Srbiju kada već nisu srećni u svojoj zemlji.\nZA PUNIJE DŽEPOVE - Crno-beli u subotu imaju ekstra motiv!Partizan - Od leta ''paklena konkurencija'' na poziciji štopera?HET-TRIK bivšeg napadača Partizana! Još da je tako i u crno-belom dresu...Tomiću stigle lepe vesti iz ambulanteŽivkovićima prete, sele se zbog Andrije!\nOtac srpskog reprezentativca Andrije Živkovića u utorak je ponovo pokrenuo pitanja vezana za odnos koji je fudbalski klub Partizan imao u slučaju mladog fudbalera prozvavši pritom čelnike kluba iz Humske.\nJovica Živković nije birao reči pa je bilo očekivano da ubrzo stigne odgovor iz Humske. Repliku na komentare Živkovića seniora dao je Ivan Ćurković, vršilac dužnosti predsednika Partizana.\n"To su najobičnije gluposti i neistine. U momentu kada je okončan zimski prelazni rok Partizan je stavio tačku na 'slučaj Živković', jer druga strana nije imala sluha da pomogne klubu" kaže Ćurković za "Sport".\nOtac Andrije Živkovića rekao je da u Upravi FK Partizan ne sede ljudi već g***a na šta Ivan Ćurković nije imao komentar.\n"Šta odgovoriti čoveku koji se tako izražava u javnosti, u 21. veku, koji kvalifikuje i napada ljude iz Partizana, a da ničim nije izazvan. Jednostavno, to je ispod svakog nivoa" dodao je Ćurković.\nLegendarni golman crno-belih i francuskog Sent Etjena poželeo je Andriji Živkoviću svu sreću u daljem toku karijere, ali je poručio da njemu i njegovoj porodici neće biti lako u pečalbi.\n"Vidim da su rešili da se odsele, pa neka idu. Neka nauče jezik, dobiju drugi pasoš, pošto nisu srećni u svojoj zemlji. Oni očigledno nisu svesni šta znači biti stranac u nekoj zemlji, igrati fudbal i nametnuti se da te poštuju" ističe Ćurković i dodaje,\n"Iskusio sam to u životu i znam o čemu pričam. Ali, dobro... Rekoh već, želim im svu sreću, samo neka Partizan više ne uzimaju u usta i neka se ne služe neistinama" zaključio je čelnik crno-belih.\nAndrija Živković lagano broji poslednje nedelje u klubu iz Humske pošto mu početkom leta ističe ugovor sa Partizanom, nakon čega će moći da odabere novu sredinu i da kao slobodan igrač nastavi karijeru u nekom inostranom klubu.


DAEŠ u finansijskim problemima - Sputnjik Srbija\n08:14 06.12.2015 (osveženo 16:02 07.12.2015) Preuzmite kraći link\nDAEŠ, takozvana teroristička organizacija Islamska država, oseća finansijske probleme zbog gubitka kontrole nad delom teritorije, piše Vašington post.\n„Problemi DAEŠ–a se ogledaju u tome što je značajan deo prihoda grupe dobijan tokom dve godine osvajanjem, konfiskacijom i iznudom, a to su nestabilni izvori“, objasnio je docent političkih nauka Univerziteta Brigam Jang Kvin Mičan.\nList navodi da su podaci o finansijskom položaju DAEŠ–a jasni. Prema podacima Stejt departmenta od 4. decembra svakodnevni prihod organizacije od prodaje nafte iznosio je od milion do milion i po dolara.\nZa dobijanje dodatnih sredstava DAEŠ je povećao poreze na teritoriji koju kontroliše u Siriji i Iraku, gde živi od šest do devet miliona ljudi. Osim toga, prema rečima Kolamba Streka, analitičara „Džejns informejšn grup“, i plate boraca smanjene su sa 400 na 300 dolara mesečno.\nIslamska država, Irak, Sirija


Delegacija EU: Predsjedništvo BiH prepoznaje važnost procesa integracija u Uniju @ Cafe.ba\nSARAJEVO - Delegacija EU i Kancelarija specijalnog predstavnika EU, u saglasnosti sa šefovima misija država članica Unije u BiH, pozdravili su izjavu o integraciji u EU, koju je usvojilo Predsjedništvo BiH i kojom se izražava opredijeljenost da se ispune uslovi procesa pristupanja.\n"Cijenimo činjenicu da Predsjedništvo BiH prepoznaje važnost procesa integracije u EU kao strateški cilj zemlje i kao ujedinjujući faktor za sve političke aktere i građane. Očekujemo da vlasti na svim nivoima u BiH pokažu hrabrost i odgovornost, te da održe konsolidovan i koordinisan pristup u preduzimanju neophodnih koraka za napredak na putu ka EU", saopšteno je iz Delegacije EU u BiH.\nU saopštenju je navedeno da će Evropska komisija naredne godine objaviti svoje mišljenje o zahtjevu BiH za članstvo u EU, čime će biti data ocjena spremnosti zemlje za pristupanje, uključujući preporuke o temeljnim reformama.\n"EU ohrabruje vlasti u BiH da ne gube vrijeme do usvajanja mišljenja i njegovog razmatranja u Savjetu EU. Uvođenjem i sprovođenjem konkretnih reformi u praksi, BiH će pokazati odlučnost u postizanju strateškog cilja članstva u EU. Uspjeh i brzina pristupanja BiH u potpunosti zavisi od političkog i institucionalnog vođstva zemlje", poručeno je u saopštenju.\nPredsjedništvo BiH usvojilo je juče u Sarajevu zajedničku izjavu u kojoj se izražava opredijeljenost da do 31. decembra budu dostavljeni odgovori BiH na dodatna pitanja Evropske komisije u postupku pripreme mišljenja o zahtjevu BiH za članstvo u EU.